CELEX: 52012PC0514
Language: da
Date: 2012-09-19
Title: Forslag til EUROPA-PARLAMENTETS OG RÅDETS FORORDNING om oprettelse af Det Europæiske Volontørkorps for Humanitær Bistand EU Aid Volunteers

|
			
		
		
		52012PC0514
		
			Forslag til EUROPA-PARLAMENTETS OG RÅDETS FORORDNING om oprettelse af Det Europæiske Volontørkorps for Humanitær Bistand EU Aid Volunteers /* COM/2012/0514 final - 2012/0245 (COD) */
			
				
		
		
			
			   	BEGRUNDELSE
1.           BAGGRUND FOR FORSLAGET
Forslagets begrundelse og formål
Dette forslag fastsætter i medfør af
artikel 214, stk. 5, i traktaten om Den Europæiske Unions
funktionsmåde (EUF-traktaten) rammerne for Det Europæiske Volontørkorps for
Humanitær Bistand, som skal gøre det muligt at samordne europæiske volontørers
indsats i forbindelse med humanitære bistandsaktiviteter. Målet er at give
udtryk for Unionens humanitære værdier og solidaritet med mennesker i nød
gennem fremme af et effektivt og synligt Europæisk Volontørkorps for Humanitær
Bistand, som kan være med til at styrke Unionens evne til at imødegå humanitære
kriser og opbygge kapacitet og modstandsdygtighed i sårbare eller
katastroferamte samfund i tredjelande.
Unionen skal sikre tilstrækkelig humanitær
bistand i lyset af det stigende antal og større omfang af humanitære kriser,
såvel naturkatastrofer som menneskeskabte kriser. Velforberedte frivillige kan
bidrage til, at Unionen bliver bedre i stand til at imødekomme disse nye
humanitære behov.
Hvis unionsborgernes frivillige indsats
organiseres på bedre vis, kan det desuden give Unionen et positivt image i
verden og skabe interesse for paneuropæiske projekter til støtte for humanitært
hjælpearbejde. Frivilligt arbejde bliver mere og mere udbredt på mange områder,
men der er stadig mange muligheder for at videreudvikle unionsborgernes
solidaritet med mennesker i tredjelande, som rammes af menneskeskabte
katastrofer eller naturkatastrofer. Ifølge unionsborgerne er humanitær bistand
det område, hvor frivilligt arbejde har den største virkning, og oprettelsen af
Det Europæiske Volontørkorps for Humanitær Bistand nyder stor opbakning i den
europæiske befolkning. Et stort flertal af unionsborgerne har desuden givet
udtryk for overvældende støtte til Unionens indsats for at yde humanitær
bistand. Det er dog nødvendigt at forbedre kommunikationen med unionsborgerne
yderligere for at udbrede kendskabet til Unionens humanitære bistand og gøre
den mere synlig[1].
Forslaget bygger på en meddelelse fra 2010 om,
"Hvordan EU-borgeres solidaritet kan komme til udtryk gennem frivilligt
arbejde: De første overvejelser om et frivilligt europæisk korps for humanitær
bistand"[2].
Meddelelsen beskriver vejledende principper, mangler og forudsætningerne for at
kunne bidrage positivt til Unionens humanitære bistandsarbejde. For at afprøve
nogle af de mulige elementer i ordningen blev der iværksat en række
pilotprojekter, og der er i dette forslag taget højde for erfaringerne fra
disse projekter. 
Rådet[3]
og Europa-Parlamentet[4]
har givet udtryk for stor opbakning til initiativet og bekræftet Unionens
vigtige rolle med hensyn til at fremme frivilligt arbejde og fastlægge nogle af
volontørkorpsets centrale elementer.
Forslaget vil bidrage til opfyldelsen af
målene for Unionens udenrigspolitik og navnlig til opfyldelsen af Unionens
humanitære bistandsmål om at beskytte liv, forebygge og lindre menneskelig
lidelse og værne om den menneskelige værdighed. Det vil styrke de fordele, som
værtssamfundene i tredjelande opnår, og øge betydningen af det frivillige
arbejde for de frivillige selv. Den uddannelse og uformelle læringserfaring,
som de frivillige opnår, er desuden en vigtig investering i menneskelig
kapital, som vil forbedre de frivilliges muligheder for at få job i en global
økonomi og dermed bidrage til opfyldelsen af Europa 2020-målene om intelligent,
bæredygtig og inklusiv vækst. 
Overensstemmelse med Unionens øvrige
politikker og mål
Der er lagt særlig vægt på at sikre en tæt
koordinering mellem volontørkorpsets arbejde og Unionens humanitære
bistandspolitik og bistandsaktiviteter, der gennemføres som led i Unionens
udenrigspolitik, især på udviklingssamarbejdsområdet. Selv om Volontørkorpset
for Humanitær Bistand er centreret om målene for Unionens humanitære bistand,
bør det også bidrage til en række af Unionens interne politikområder, såsom
uddannelse, ungdom og aktivt medborgerskab. 
Volontørkorpset for Humanitær Bistand vil
udfylde huller på områder, som ikke er dækket af eksisterende EU-programmer
såsom den europæiske volontørtjeneste. Den europæiske volontørtjenestes
aktiviteter foregår hovedsageligt inden for Unionen og har fokus på at hjælpe
unge på op til 30 år videre og derigennem fremme social samhørighed og gensidig
forståelse inden for Unionen og bygger ikke på humanitære principper. Målene
for Volontørkorpset for Humanitær Bistand, dets arbejdsområde og dets
aktiviteter stemmer overens med de særlige behov, der kendetegner humanitært
arbejde og humanitære aktiviteter.
2.           RESULTATER AF KONSEKVENSANALYSER OG
HØRINGER AF INTERESSEREDE PARTER
Siden fremsættelsen af det første forslag til
et frivilligt korps for humanitær bistand i udkastet til en forfatningstraktat
for Den Europæiske Union er der i 2006 og 2010 blevet gennemført to eksterne
undersøgelser, og der er afholdt en række høringer af en bred vifte af
interesserede parter for at vurdere den aktuelle situation inden for frivilligt
humanitært hjælpearbejde, fremhæve eksisterende mangler og udfordringer,
fastsætte mål og udpege vigtige indsatsområder. 
Interesserede parter, bl.a. store humanitære
hjælpeorganisationer (ngo'er, Røde Kors- og Røde Halvmåne-organisationerne og
FN-organer), almene frivillige organisationer, frivillige enkeltpersoner,
medlemsstaternes repræsentanter og andre relevante aktører, blev hørt specifikt
ved to særlige konferencer[5]
og i forbindelse med en offentlig onlinehøring. Medlemsstaterne har i Rådets
arbejdsgruppe vedrørende humanitær bistand og fødevarehjælp[6] desuden drøftet forskellige
spørgsmål vedrørende volontørkorpset. Høringerne omfattede også et offentligt
onlineforum, som skulle finde et passende navn til volontørkorpset. Efter en
grundig analyse faldt valget på "EU Aid Volunteers", og dette navn
anvendes fra nu af ved omtale af såvel initiativet som de frivillige, der
udsendes til humanitære aktiviteter.
Der er blevet udarbejdet en konsekvensanalyse
for at undersøge forskellige løsningsmodeller og deres potentielle virkning.
Denne proces blev understøttet af en styregruppe, som Kommissionens relevante
tjenestegrene[7]
deltog i, og inddrog resultater fra en ekstern forberedende undersøgelse. Der
blev taget hensyn til erfaringerne og konklusionerne fra to seminarer, som blev
afholdt med koordinatorer for pilotprojekterne[8].
Alle bemærkninger fra interesserede parter er
taget i betragtning og er afspejlet i konsekvensanalysen.
Konsekvensanalyse
De primære problemer:
(1)                   
Der mangler en struktureret EU-tilgang til
frivilligt arbejde.
(2)                   
Unionens humanitære indsats og solidaritet med
mennesker i nød er ikke særlig synlig.
(3)                   
Der mangler ensartede mekanismer for udpegning og
udvælgelse i medlemsstaterne.
(4)                   
Der er ikke tilstrækkeligt mange uddannede
frivillige hjælpearbejdere.
(5)                   
Der mangler spidsbelastningskapacitet på det
humanitære bistandsområde.
(6)                   
Værtsorganisationerne mangler kapacitet.
I konsekvensanalysen undersøgtes en række
løsningsmodeller, som var en kombination af forskellige moduler og forvaltningsmetoder:
Løsningsmodel 1
bestående af 1) fastsættelse af fælles regler for udpegning, udvælgelse og
uddannelse af frivillige og 2) udvikling af certificeringsordninger for
sendeorganisationer.
Løsningsmodel 2
bestående af modulerne under løsningsmodel 1 samt 3) støtte til uddannelse for EU
Aid Volunteers inden for humanitær bistand, 4) oprettelse af et EU-register
over uddannede frivillige og 5) fastsættelse af fælles regler og udvikling af
en certificeringsmekanisme med henblik på organisering af frivillige i
værtsorganisationerne.
Løsningsmodel 3
bestående af alle moduler under løsningsmodel 2 samt 6) støtte til udsendelse
af EU Aid Volunteers, 7) kapacitetsopbygning i tredjelandes værtsorganisationer
og 8) oprettelse af et netværk for EU Aid Volunteers. Denne løsningsmodel vil
blive gennemført i samarbejde med de humanitære hjælpeorganisationer, som vil
udpege, udvælge og udsende de frivillige.
Løsningsmodel 4
bestående af alle moduler under løsningsmodel 3 gennemført under
Europa-Kommissionens direkte forvaltning. 
På grundlag af denne vurdering af mulige
økonomiske, sociale og miljømæssige virkninger blev løsningsmodel 3 anbefalet
som den mest effektive og virkningsfulde med henblik på løsning af problemerne.
3.           FORSLAGETS RETLIGE ASPEKTER
Forslaget fastsætter statutten og de nærmere
bestemmelser om funktionsmåden for EU Aid Volunteers, jf. traktatens artikel
214, stk. 5. Det bygger på en bemyndigende tilgang og er begrænset til de
vigtigste elementer, der er nødvendige for forordningens gennemførelse, bl.a.
en nærmere beskrivelse af dens generelle og operationelle mål, de principper og
tiltag, som det består af, bestemmelser om finansiel bistand og generelle
bestemmelser til dens gennemførelse. 
Forslaget følger principperne for
humanitær bistand (artikel 4) og anvender definitionen af humanitær bistand
i den europæiske konsensus om humanitær bistand[9].
Ud over krisestyring omfatter det katastrofeforebyggelse, beredskabs- og
genopretningsaktiviteter samt humanitære bistandsaktiviteter, som skal øge
samfundenes kapacitet og gøre dem modstandsdygtige over for kriser.
Forslagets vigtigste aspekter vedrører EU Aid
Volunteers' forskellige aktiviteter, som kan støttes med finansiel
bistand og gennemføres af forskellige aktører i målgruppen på grundlag af
Kommissionens årlige arbejdsprogram (artikel 21). Kommissionen agter i
overensstemmelse med Rådets forordning (EF) nr. 58/2003[10] at uddelegere
programforvaltningen til et forvaltningsorgan.
Forslaget beskriver følgende typer
aktiviteter:
–                        
Fælles regler vedrørende kandidater og EU Aid
Volunteers (artikel 9)
Kommissionen udformer fælles regler, der fastsætter
de rammer og minimumskrav, som skal sikre en effektiv, virkningsfuld og
sammenhængende rekruttering og forberedelse af kandidater og udsendelse og
organisering af EU Aid Volunteers, hvilket er de vigtigste aktiviteter under
dette initiativ. De fælles regler vil sikre rettidig omhu og fastlægger navnlig
sende- og værtsorganisationernes ansvar, minimumskrav til dækning af udgifter
til kost og logi og andre relevante udgifter, forsikring m.m.
–                        
Certificering (artikel 10)
Sendeorganisationer, som ønsker at udvælge,
forberede og udsende EU Aid Volunteers, skal opnå certificering for
overholdelse af disse fælles regler. De skal opfylde forskellige krav for at
komme i betragtning og følge en differentieret certificeringsprocedure
(fastlægges ved gennemførelsesretsakter), som tager hensyn til deres karakter
og kapacitet (f.eks. medlemsstatslige offentlige organer og ngo'er). Aktører
inden for civilbeskyttelse og udviklingssamarbejde, som beskæftiger sig med
humanitær bistand, skal også kunne komme i betragtning. Der etableres en
differentieret certificeringsmekanisme for kvalificerede værtsorganisationer.
Private virksomheder kan ikke komme i
betragtning som sende- eller værtsorganisationer, men de kan tilknyttes
projekterne og medfinansiere dele af en frivilligs udgifter og opmuntre til
frivilligt arbejde i arbejdstiden som omhandlet i meddelelsen "En ny
EU-strategi 2011-2014 for virksomhedernes sociale ansvar"[11].
–                        
Udpegning og udvælgelse af kandidater (artikel
11)
Unionsborgere og statsborgere med fast lovligt
ophold i Unionen kan deltage i EU Aid Volunteers. Hvis der foreligger en aftale
som omhandlet i artikel 23, stk. 1, kan statsborgere fra kandidatlande og
potentielle kandidatlande og fra partnerlande under den europæiske
naboskabspolitik ansøge om at blive en del af EU Aid Volunteers. 
Kommissionen indkalder på grundlag af et årligt
arbejdsprogram forslag fra certificerede sendeorganisationer med henblik på
udpegning og udvælgelse af kandidater. Sendeorganisationer, som tildeles
kontrakter i forbindelse med disse indkaldelser, udpeger og udvælger kandidater
med henblik på uddannelse efter en forudgående vurdering af behovene i
tredjelandene, som foretages af sende- eller værtsorganisationer eller andre
relevante aktører.
–                        
Uddannelse og forberedelse forud for udsendelse
(artikel 12)
De udvalgte kandidater gennemgår et
skræddersyet uddannelsesforløb, der tager højde for deres tidligere erfaring.
Uddannelsesprogrammet tilrettelægges af Kommissionen og gennemføres af
organisationer med særlig uddannelsesekspertise. Som led i deres uddannelse og
afhængig af deres uddannelsesbehov vil kandidaterne desuden få mulighed for at
opnå praktisk erfaring gennem praktikpladser eller andre former for kortvarige
forberedelsesforløb forud for udsendelsen, som udbydes af certificerede
sendeorganisationer. 
–                        
Register over EU Aid Volunteers (artikel 13)
Der skal foretages en vurdering af, om
kandidaterne er parate til at blive udsendt til tredjelande. Hvis det er
tilfældet, opføres de i et register over EU Aid Volunteers, som kan udsendes.
Registret føres af Kommissionen. Registret vil også omfatte frivillige, som
allerede har været udsendt, såfremt de ønsker at blive udsendt igen. 
–                        
Udsendelse af EU Aid Volunteers til tredjelande
(artikel 14)
Kommissionen indkalder på grundlag af sit
årlige arbejdsprogram forslag fra certificerede sendeorganisationer med henblik
på udsendelse af EU Aid Volunteers. Sendeorganisationer, som er blevet tildelt
kontrakter i forbindelse med disse indkaldelser, kan udvælge frivillige fra
registret og udsende dem til værtsorganisationer. Kommissionen kan også udsende
frivillige fra registret til Kommissionens lokalafdelinger for humanitær
bistand eller til indsatsopgaver i tredjelande gennem det
katastrofeberedskabscenter[12],
som har til opgave at lette Unionens katastrofeindsats. De specifikke
betingelser for udsendelse fastsættes i en kontrakt mellem sendeorganisationen
og den frivillige.
–                        
Kapacitetsopbygning i værtsorganisationer
(artikel 15)
Gennem dette tiltag kan Kommissionen støtte
værtsorganisationers indsats for at opbygge kapacitet og dermed sikre en
effektiv organisering af EU Aid Volunteers og varige resultater af deres
arbejde, herunder fremme af frivilligt arbejde lokalt.
–                        
Netværk for EU Aid Volunteers (artikel 16)
Dette tiltag skal føre til etableringen af et
netværk for EU Aid Volunteers, som vil blive styret af Kommissionen. Det
udgøres af de frivillige i EU Aid Volunteers og skal fremme interaktionen
mellem dem. Derudover skal det varetage specifikke aktiviteter, navnlig gennem
videndeling og formidling af oplysninger. Netværket skal også støtte
aktiviteter såsom seminarer, workshopper og alumni-aktiviteter. 
–                        
Kommunikation, bevidstgørelse og synlighed
(artikel 17) 
Dette tiltag vil støtte offentlig oplysning,
kommunikation og bevidstgørelsestiltag til fremme af EU Aid Volunteers og
frivilligt humanitært hjælpearbejde. Kommissionen vil udvikle en oplysnings- og
kommunikationshandlingsplan, som skal gennemføres af alle aktører i målgruppen,
især sende- og værtsorganisationer. 
Kommissionen har beføjelse til at vedtage
ikke-væsentlige bestemmelser om nogle af aktiviteterne gennem delegerede
retsakter (omhandlet i artikel 25) om de fælles regler og om ændring af
indikatorer for operationelle mål eller gennem gennemførelsesretsakter
(artikel 24), inklusive certificeringsmekanismen og ikke-væsentlige
bestemmelser vedrørende uddannelsesprogrammet.
Retsgrundlag
Dette forslags retsgrundlag er artikel 214,
stk. 5, i traktaten om Den Europæiske Unions funktionsmåde.
Nærhedsprincippet
Da Unionens oprettelse af EU Aid Volunteers
specifikt er omhandlet i en bestemmelse i traktaten, finder nærhedsprincippet
ikke anvendelse.
Proportionalitetsprincippet
Forslaget vedrører påviste mangler i
eksisterende volontørordninger og rækker ikke ud over, hvad der er nødvendigt
for at nå målene.
Den administrative byrde, som Unionen
pålægges, er begrænset og består i at sikre de fornødne betingelser for
udsendelse af frivillige til humanitære bistandsaktiviteter, herunder
fastsættelse af fælles regler, udvikling af en certificeringsmekanisme og et
uddannelsesprogram samt oprettelse af et register over uddannede frivillige. Hovedaktiviteter
vedrørende EU Aid Volunteers med relation til udpegning, udvælgelse,
forberedelse og udsendelse af frivillige vil blive uddelegeret til og
gennemført af sende- og værtsorganisationer. Kommissionen har desuden til
hensigt at uddelegere programforvaltningen til et forvaltningsorgan. 
Valg af instrument
Forslag til Europa-Parlamentets og Rådets
forordning.
4.           VIRKNINGER FOR BUDGETTET 
I Kommissionens meddelelse om "Et budget
for Europa 2020"[13]
er de budgetmæssige forpligtelser til oprettelse af Det Europæiske
Volontørkorps for Humanitær Bistand (EU Aid Volunteers) fastsat til
239,1 mio. EUR i løbende priser.
2012/0245 (COD)
Forslag til
EUROPA-PARLAMENTETS OG RÅDETS FORORDNING
om oprettelse af Det Europæiske Volontørkorps
for Humanitær Bistand
EU Aid Volunteers
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 214, stk. 5, og
under henvisning til forslag fra
Europa-Kommissionen,
efter høring af Den Europæiske Tilsynsførende
for Databeskyttelse, 
efter fremsendelse af udkast til
lovgivningsmæssig retsakt til de nationale parlamenter,
efter den almindelige lovgivningsprocedure, og
ud fra følgende betragtninger:
(1)       Solidaritet er en af Unionens
grundlæggende værdier, og det er muligt at videreudvikle måder, hvorpå unionsborgernes
solidaritet med mennesker i tredjelande, som er sårbare over for eller er ramt
af menneskeskabte katastrofer eller naturkatastrofer, kan komme til udtryk.
(2)       Frivilligt arbejde er et
konkret og synligt udtryk for solidaritet, som giver den enkelte mulighed for
at bruge sin viden, sine færdigheder og sin tid til gavn for andre mennesker
uden tanke på økonomisk gevinst. 
(3)       Unionens vision for humanitær
bistand, herunder en fælles målsætning, principper og god praksis samt en
fælles ramme for formidling af Unionens humanitære bistand, er beskrevet i
"den europæiske konsensus om humanitær bistand"[14]. I den europæiske konsensus
understreges det, at Unionen er fast besluttet på at værne om og fremme de
grundlæggende humanitære principper om medmenneskelighed, neutralitet,
upartiskhed og uafhængighed. De aktiviteter, som Det Europæiske Volontørkorps
for Humanitær Bistand (herefter benævnt "EU Aid Volunteers") skal
varetage, bør følge den europæiske konsensus om humanitære bistand.
(4)       Unionens humanitære bistand
ydes i situationer, hvor også andre instrumenter med forbindelse til
udviklingssamarbejde, krisestyring og civilbeskyttelse anvendes. EU Aid
Volunteers bør arbejde på en måde, der hænger sammen med og supplerer relevante
politikker og instrumenter, for at disse instrumenter udnyttes bedst muligt, og
for systematisk at fremme humanitære principper og langsigtede udviklingsmål.
Det bør tilstræbes at skabe synergier mellem EU Aid Volunteers' aktiviteter og
EU-civilbeskyttelsesordningen, katastrofeberedskabscentret oprettet ved
afgørelse XX/XXX[15]
og Udenrigstjenesten og EU-delegationerne for at samordne Unionens indsats over
for humanitære kriser i tredjelande. 
(5)       Antallet, omfanget og
kompleksiteten af verdens humanitære kriser er øget markant gennem årene og har
ført til en stigende efterspørgsel efter humanitære aktører, som kan yde en
effektiv, virkningsfuld og sammenhængende indsats og støtte lokalsamfundene i
tredjelande med henblik på at gøre dem mindre sårbare og styrke deres
modstandsdygtighed over for katastrofer. 
(6)       Frivillige kan styrke
humanitære bistandsaktiviteter og være med til at gøre den humanitære bistand
mere professionel, hvis de udvælges, uddannes og forberedes til udsendelse på
relevant vis, og det dermed sikres, at de har de fornødne færdigheder og
kompetencer til at hjælpe mennesker i nød på den mest effektive måde.
(7)       Der findes flere ordninger
for frivilligt arbejde i Unionen og på verdensplan, som har fokus på udsendelse
til tredjelande. Der er ofte tale om nationale ordninger, som primært eller
alene vedrører udviklingsprojekter. EU Aid Volunteers bør derfor undgå
overlapninger og forbedre indsatsen ved at give frivillige mulighed for sammen at
bidrage til humanitære bistandsaktiviteter og dermed styrke et aktivt unionsborgerskab
og ved at fremme tværnationalt samarbejde mellem gennemførelsesorganer, der
deltager i volontørkorpsets aktiviteter. 
(8)       Inden for frivilligt
humanitært arbejde er der i dag flere huller, som kan udfyldes af EU Aid
Volunteers ved hjælp af frivillige, der har den rette profil og udsendes på det
rette tidspunkt på det rette sted. Det kan navnlig opnås ved at fastsætte
fælles EU-regler for udpegning og udvælgelse af frivillige humanitære
hjælpearbejdere, vedtage fælles benchmarks for uddannelse og forberedelse af de
frivillige med henblik på udsendelse, forbedre registrene over potentielle
frivillige, som er udpeget på grundlag af behovene i området, og skabe
muligheder for, at frivillige kan bidrage til humanitære aktiviteter, ikke kun gennem
udsendelse, men også gennem back office-aktiviteter og online-aktiviteter[16]. 
(9)       De frivilliges sikkerhed bør
fortsat have allerhøjeste prioritet.
(10)     Unionen gennemfører sine humanitære
bistandsaktiviteter i samarbejde med gennemførelsesorganer. Disse organer bør
spille en vigtig rolle i forbindelse med gennemførelsen af initiativet EU Aid
Volunteers for at sikre aktørerne i området ejerskab over aktiviteterne og for
at maksimere den potentielle tilslutning til volontørkorpsets aktiviteter.
Unionen bør navnlig uddelegere udpegning, udvælgelse, forberedelse og
udsendelse af EU Aid Volunteers til gennemførelsesorganerne i henhold til
fælles regler, som fastsættes af Kommissionen. Kommissionen bør desuden, i det
omfang det er hensigtsmæssigt, kunne trække på frivillige, som allerede har
gennemført uddannelses- og forberedelsesforløbet, og udsende dem. 
(11)     Private virksomheder kan
spille en vigtig rolle og bidrage til Unionens humanitære aktiviteter, navnlig
ved at lade deres medarbejdere udføre frivilligt socialt arbejde i arbejdstiden[17].
(12)     Frivilligt humanitært
hjælpearbejde kan være med til at holde unge aktive, bidrage til deres
personlige udvikling og interkulturelle bevidsthed og forbedre deres
kompetencer og jobmuligheder i en global økonomi. Det vil således bidrage til
initiativet "Muligheder for Unge"[18]
og til en række andre af Unionens vigtige mål, såsom social inklusion,
beskæftigelse, aktivt medborgerskab, uddannelse og kompetenceudvikling[19]. 
(13)     I henhold til Unionens
principper om lige muligheder og ikke-forskelsbehandling bør unionsborgere og
personer med fast bopæl i Unionen kunne engagere sig som aktive borgere, uanset
samfundslag og alder. I betragtning af de specifikke udfordringer inden for humanitært
arbejde bør deltagerne i EU Aid Volunteers være over 18 år.
(14)     En afgørende forudsætning for,
at frivillige kan udsendes til lande uden for Unionen, er, at deres retlige
status er klar. Betingelserne for udsendelsen af frivillige bør fastlægges ved
kontrakt, inklusive krav vedrørende de frivilliges beskyttelse og sikkerhed,
sende- og værtsorganisationernes ansvar, forsikring og dækning af udgifter til
kost og logi m.m. Udsendelse af frivillige til tredjelande bør være betinget
af, at der er truffet passende sikkerhedsforanstaltninger.
(15)     EU Aid Volunteers bør støtte
lokale humanitære hjælpeorganisationer i tredjelande. Dets aktiviteter bør øge
værtsorganisationernes evne til at håndtere humanitære kriser og til at organisere
EU Aid Volunteers på professionel vis, til effektivt at udnytte deres
færdigheder og kompetencer og til at sikre, at de frivilliges bidrag har en
bæredygtig indvirkning på lokalsamfundene og derved hjælper de endelige
modtagere af Unionens humanitære bistand, nemlig mennesker i nød, som er ramt
af en humanitær krise.
(16)     De finansielle bestemmelser i
denne forordning bør anvendes fra den 1. januar 2014, da de vedrører den
flerårige finansielle ramme for 2014-2020. Tildelingen af finansiel bistand bør
gennemføres i henhold til Rådets forordning nr. xxx/2012[20] vedrørende Den Europæiske
Unions almindelige budget (finansforordningen). På grund af den særlige
karakter af EU Aid Volunteers' aktiviteter er det passende at fastsætte, at der
kan ydes finansiel bistand til fysiske personer samt offentlige og
privatretlige juridiske personer. Det er også vigtigt at sikre, at
bestemmelserne i denne forordning overholdes, især principperne om forsvarlig
økonomisk forvaltning og effektivitet.
(17)     Unionens finansielle
interesser bør gennem hele udgiftscyklussen beskyttes ved hjælp af
foranstaltninger, der står i rimeligt forhold til formålet, herunder
forebyggelse, påvisning og efterforskning af uregelmæssigheder, inddrivelse af
tabte, uretmæssigt udbetalte eller ukorrekt anvendte midler og eventuelt
sanktioner. Der bør træffes passende foranstaltninger for at forebygge
uregelmæssigheder og svig, og der bør tages de nødvendige skridt til at
geninddrive tabte, uretmæssigt udbetalte eller ukorrekt anvendte midler, jf. Rådets
forordning (EF, Euratom) nr. 2988/95 af 18. december 1995 om beskyttelse
af De Europæiske Fællesskabers finansielle interesser[21], Rådets forordning (Euratom,
EF) nr. 2185/96 af 11. november 1996 om Kommissionens kontrol og inspektion på
stedet med henblik på beskyttelse af Det Europæiske Fællesskabs finansielle
interesser mod svig og andre uregelmæssigheder[22]
samt Europa-Parlamentets og Rådets forordning (EF) nr. 1073/1999 af 25.
maj 1999 om undersøgelser, der foretages af Det Europæiske Kontor for Bekæmpelse
af Svig (OLAF)[23].
(18)     Tredjelande, navnlig
tiltrædelseslande, kandidatlande, EFTA-lande og partnerlande under den
europæiske naboskabspolitik, bør have mulighed for at deltage på grundlag af
samarbejdsaftaler.
(19)     For at sikre løbende feedback
og forbedringer bør Kommissionen i overensstemmelse med artikel 290 få
delegeret beføjelse til at vedtage retsakter vedrørende bestemmelser med
relation til fælles regler for organisering af EU Aid Volunteers og ændring af
resultatindikatorer. Det er særlig vigtigt, at Kommissionen gennemfører
relevante høringer under sit forberedende arbejde, herunder på ekspertniveau.
Kommissionen bør i forbindelse med forberedelsen og udarbejdelsen af delegerede
retsakter sørge for samtidig, rettidig og passende fremsendelse af relevante
dokumenter til Europa-Parlamentet og Rådet.
(20)     For at sikre ensartede
betingelser for gennemførelsen af denne forordning bør Kommissionen tillægges
gennemførelsesbeføjelser. Disse beføjelser bør udøves i overensstemmelse med
Europa-Parlamentets og Rådets forordning (EU) nr. 182/2011 af 16. februar 2011
om de generelle regler og principper for, hvordan medlemsstaterne skal
kontrollere Kommissionens udøvelse af gennemførelsesbeføjelser[24]. Undersøgelsesproceduren bør
anvendes i forbindelse med vedtagelsen af certificeringsmekanismen,
uddannelsesprogrammet og volontørkorpsets årlige arbejdsprogram. 
(21)     Denne forordning overholder de
grundlæggende rettigheder og følger de principper, der er anerkendt i Den
Europæiske Unions charter om grundlæggende rettigheder. 
(22)     Behandling af
personoplysninger inden for rammerne af denne forordning rækker ikke ud over,
hvad der er nødvendigt og står i rimeligt forhold til formålet om at sikre, at
initiativet EU Aid Volunteers fungerer effektivt. Kommissionens behandling af
personoplysninger vil være reguleret af Europa-Parlamentets og Rådets
forordning (EF) nr. 45/2001 af 18. december 2000 om beskyttelse af fysiske
personer i forbindelse med behandling af personoplysninger i
fællesskabsinstitutionerne og ‑organerne og om fri udveksling af sådanne
oplysninger[25].
Behandling af personoplysninger forestået af gennemførelsesorganer med juridisk
hjemsted i Unionen vil være reguleret af databeskyttelsesdirektivet (direktiv
95/46/EF)[26]
— 
VEDTAGET DENNE FORORDNING:
Kapitel I
Mål, anvendelsesområde og definitioner
Artikel 1
Genstand 
Ved denne forordning oprettes Det Europæiske
Volontørkorps for Humanitær Bistand (herefter benævnt "EU Aid
Volunteers") som en ramme for fælles bidrag fra europæiske volontører til Unionens
humanitære bistandsaktiviteter.
Forordningen fastsætter statutten og de
nærmere bestemmelser om funktionsmåden for EU Aid Volunteers samt reglerne for
at yde finansiel bistand.
Artikel 2
Anvendelsesområde
Denne forordning finder anvendelse på: 
1.           udsendelse af EU Aid
Volunteers til humanitære bistandsaktiviteter i tredjelande 
2.           aktiviteter inden for Unionen
til støtte, fremme og forberedelse af udsendelsen af EU Aid Volunteers til
humanitære bistandsaktiviteter
3.           aktiviteter inden for og uden
for Unionen, der har til formål at opbygge kapacitet i værtsorganisationer i
tredjelande med henblik på organisering af EU Aid Volunteers.
Artikel 3
Mål
Målet for EU Aid Volunteers er at give udtryk
for Unionens humanitære værdier og solidaritet med mennesker i nød gennem
fremme af et effektivt og synligt EU Aid Volunteers-initiativ, som kan være med
til at styrke Unionens evne til at imødegå humanitære kriser og opbygge
kapacitet og modstandsdygtighed i sårbare eller katastroferamte samfund i
tredjelande.
Artikel
4
Generelle principper
1.           EU Aid Volunteers'
aktiviteter udføres i overensstemmelse med de humanitære principper om
medmenneskelighed, neutralitet, upartiskhed og uafhængighed. 
2.           EU Aid Volunteers'
aktiviteter tilgodeser lokalsamfunds og værtsorganisationers behov og bør
bidrage til at gøre formidlingen af humanitær bistand mere professionel.
3.           De frivilliges sikkerhed skal
prioriteres højt.
4.           EU Aid Volunteers fremmer
fælles aktiviteter og inddragelse af frivillige fra forskellige lande og støtter
fælles projekter og tværnationale partnerskaber mellem gennemførelsesorganer
som omhandlet i artikel 10.
Artikel 5
Definitioner
I denne forordning forstås ved: 
a)           "frivillig": en person,
som af fri vilje og lyst og uden tanke på økonomisk gevinst vælger at engagere
sig i aktiviteter, som er til gavn for fællesskabet, vedkommende selv og
samfundet som helhed 
b)           "kandidat": en person, som
opfylder kravene i artikel 11, stk. 1, og ansøger om at deltage i EU Aid
Volunteers' aktiviteter
c)           en "EU Aid Volunteer": en
kandidat, som er blevet udvalgt, uddannet, vurderet egnet og registreret som
værende til rådighed med henblik på udsendelse til humanitære bistandsaktiviteter
i tredjelande
d)           "humanitær bistand":
aktiviteter og aktioner, hvorigennem der formidles behovsbaseret nødhjælp med
det formål at beskytte liv, forebygge og lindre menneskelige lidelse og værne
om den menneskelige værdighed i forbindelse med menneskeskabte kriser eller
naturkatastrofer. Der er tale om bistands-, nødhjælps- og
beskyttelsesforanstaltninger under humanitære kriser eller umiddelbart
herefter, støtteforanstaltninger, der skal sikre adgang til mennesker i nød og
fremme uhindret adgang til bistand, samt foranstaltninger, der har til formål
at styrke tredjelandes katastrofeberedskab og katastroferisikobegrænsning og
bidrage til at styrke deres modstandsdygtighed og kapacitet til at håndtere
kriser og komme på fode igen efter en krise. 
e)           "tredjeland": et land uden
for Unionen, hvor humanitære bistandsaktiviteter og hjælpeaktioner som
beskrevet under d) finder sted.
Artikel 6
Sammenhæng og komplementaritet i Unionens indsats 
1.           Der skal i forbindelse med
forordningens gennemførelse sikres sammenhæng med andre områder af Unionens
udenrigspolitik og med andre relevante EU-politikker. Der skal rettes særlig
opmærksomhed mod at sikre en gnidningsløs overgang mellem nødhjælp,
rehabilitering og udvikling.
2.           Kommissionen og
medlemsstaterne samarbejder om at forbedre sammenhængen og overensstemmelsen
mellem nationale ordninger for frivillige og EU Aid Volunteers' aktiviteter.
3.           Unionen fremmer samarbejde
med relevante internationale organisationer, særlig De Forenede Nationer, og
andre humanitære hjælpeorganisationer i forbindelse med gennemførelsen af EU
Aid Volunteers' aktiviteter.
Artikel 7
Operationelle mål
1.           EU Aid Volunteers arbejder
for at opfylde følgende operationelle mål:
a)      Øge og forbedre Unionens evne til at yde
humanitær bistand.
Fremskridt med hensyn til opfyldelse af dette
operationelle mål vurderes på grundlag af indikatorer såsom:
–              
antallet af EU Aid Volunteers, der er udsendt eller
står klar til at blive udsendt
–              
antallet af personer, som Unionens humanitære
bistand når ud til.
b)      Forbedre de frivilliges færdigheder og
kompetencer inden for humanitær bistand og forbedre deres arbejdsvilkår.
Fremskridt med hensyn til opfyldelse af dette
operationelle mål vurderes på grundlag af indikatorer såsom:
–              
antallet af uddannede frivillige og kvaliteten af
uddannelsen vurderet på grundlag af bedømmelser og tilfredshedsgrad 
–              
antallet af certificerede sendeorganisationer, der
anvender de fælles regler for udsendelse og organisering af EU Aid Volunteers.
c)      Opbygge kapacitet i værtsorganisationerne
og fremme frivilligt arbejde i tredjelande.
Fremskridt med hensyn til opfyldelse af dette
operationelle mål vurderes på grundlag af indikatorer såsom:
–              
antallet og typen af kapacitetsopbyggende
aktiviteter
–              
antallet af ansatte og frivillige fra tredjelande,
som deltager i kapacitetsopbyggende aktiviteter.
d)      Øge synligheden af Unionens humanitære
værdier. 
Fremskridt med hensyn til opfyldelse af dette
operationelle mål vurderes på grundlag af indikatorer såsom:
–              
EU Aid Volunteers' grad af viden om Unionens
humanitære bistand 
–              
graden af kendskab til EU Aid Volunteers blandt
målgruppen i Unionen, de deltagende og støttemodtagende tredjelandssamfund og
andre humanitære aktører.
e)      Styrke sammenhængen og overensstemmelsen
mellem det frivillige arbejde i medlemsstaterne for at forbedre unionsborgernes
muligheder for at deltage i humanitære bistandsaktiviteter og hjælpeaktioner.
Fremskridt med hensyn til opfyldelse af dette
operationelle mål vurderes på grundlag af indikatorer såsom:
–              
antallet af certificerede sendeorganisationer
–              
udbredelse og anvendelse af de fælles regler om
organisering af EU Aid Volunteers inden for andre ordninger for frivilligt
arbejde.
2.           De indikatorer, der er
beskrevet i stk. 1, litra a) til e), benyttes alt efter behov til at
overvåge, evaluere og revidere resultaterne af indsatsen. De er vejledende og
kan ændres i henhold til den procedure, der er omhandlet i artikel 25, for
at tage hensyn til erfaringer med resultatmåling. 
KAPITEL II
EU AID VOLUNTEERS' AKTIVITETER
Artikel 8 
EU Aid Volunteers' aktiviteter
EU Aid Volunteers arbejder for at opfylde de
mål, der er beskrevet i artikel 3 og 7, gennem følgende typer
aktiviteter:
–              
udvikling og tilpasning af fælles regler vedrørende
kandidater og EU Aid Volunteers
–              
udvikling og tilpasning af en
certificeringsmekanisme for sende- og værtsorganisationer
–              
udpegning og udvælgelse af kandidater
–              
oprettelse af et uddannelsesprogram og støtte til
uddannelse og praktikpladser
–              
oprettelse, tilpasning og ajourføring af et
register over EU Aid Volunteers
–              
udsendelse af EU Aid Volunteers til tredjelande med
henblik på deltagelse i humanitære bistandsaktiviteter og hjælpeaktioner
–              
opbygning af kapacitet i værtsorganisationerne
–              
oprettelse og styring af et netværk for EU Aid
Volunteers
–              
kommunikation, bevidstgørelse og synlighed
–              
biaktiviteter, der styrker EU Aid Volunteers'
ansvarlighed, åbenhed og effektivitet. 
Artikel 9
Fælles regler vedrørende kandidater og EU Aid Volunteers
1.           Kommissionen vedtager
delegerede retsakter efter artikel 25 med henblik på fastsættelse af
fælles regler for:
a)      udpegning, udvælgelse og forberedelse af
kandidater med henblik på udsendelse til humanitære bistandsaktiviteter
b)      organisering og udsendelse af EU Aid
Volunteers til tredjelande.
2.           De fælles regler skal sikre
rettidig omhu og fastlægger navnlig sende- og værtsorganisationernes ansvar,
minimumskravene til dækning af udgifter til kost og logi og andre relevante
udgifter, forsikring, sikkerhedsprocedurer m.m.
Artikel 10
Certificering
1.           Kommissionen opretter en
certificeringsmekanisme, der sikrer, at sendeorganisationer følger de i
artikel 9 omhandlede regler og en differentieret certificeringsmekanisme
for værtsorganisationer.
2.           Sendeorganisationer kan
certificeres, hvis de beskæftiger sig med humanitær bistand som defineret i
artikel 5, litra d), og tilhører en af følgende kategorier:
a)      ikke-statslige almennyttige
organisationer, som er oprettet i henhold til en medlemsstats lovgivning, og
hvis hovedkontor er beliggende i Unionen
b)      Den Internationale Røde Kors Komité
(ICRC) og Det Internationale Forbund af Røde Kors- og Røde Halvmåne-selskaber
c)      offentligretlige organer, som er
underlagt en medlemsstats lovgivning. 
Desuden kan ikke-statslige almennyttige
organisationer og offentligretlige organer, som er oprettet i de lande, der er
nævnt i artikel 23, certificeres i henhold til betingelserne i artikel 23 og
de deri omhandlede aftaler. 
3.           Organisationer i tredjelande,
som følger de i artikel 9, stk. 1, litra b), omhandlede
regler, skal kunne komme i betragtning som værtsorganisationer, hvis de
beskæftiger sig med humanitær bistand som defineret i artikel 5, litra d),
og tilhører en af følgende kategorier:
a)      ikke-statslige almennyttige
organisationer, som arbejder eller er oprettet i et tredjeland i henhold til
gældende lov i dette land 
b)      offentligretlige organer, som er
underlagt et tredjelands lovgivning
c)      internationale agenturer og organisationer.
4.           Med forbehold af de krav, der
er omhandlet i stk. 2 og 3, kan sende- og værtsorganisationer gennemføre EU Aid
Volunteers' aktiviteter i samarbejde med profitorienterede private
organisationer. 
5.           De nærmere detaljer
vedrørende certificeringsmekanismerne vedtages ved gennemførelsesretsakter
efter den procedure, der er omhandlet i artikel 24, stk. 2. 
Artikel 11
Udpegning og udvælgelse af kandidater
1.           Unionsborgere,
tredjelandsstatsborgere med fast lovligt ophold i en EU-medlemsstat og statsborgere
fra de i artikel 23, stk. 1, omhandlede lande og organisationer, jf.
betingelserne i denne artikel, på 18 år eller derover kan ansøge om at
blive kandidat. 
2.           På grundlag af sende- eller
værtsorganisationers eller andre relevante aktørers forudgående vurdering af
behovene i tredjelande kan certificerede sendeorganisationer udpege og udvælge
kandidater med henblik på uddannelse.
3.           Udpegningen og udvælgelsen af
kandidater sker i overensstemmelse med de fælles regler, der er omhandlet i
artikel 9, stk. 1, litra a). 
Artikel 12
Uddannelse af kandidater og praktikpladser
1.           Kommissionen opretter et
uddannelsesprogram med henblik på at forberede kandidater til at varetage
humanitære aktiviteter og til at blive udsendt til humanitære bistandsaktiviteter.
2.           Kandidater, som er blevet
udpeget og udvalgt i henhold til artikel 11, kan deltage i
uddannelsesprogrammet. Det individuelle omfang og indhold i den undervisning,
som den enkelte kandidat skal gennemføre, fastlægges på grundlag af
vedkommendes behov under hensyn til tidligere erfaring.
3.           Som led i deres uddannelse og
navnlig deres forberedelse til udsendelse kan kandidater gennemføre et
praktikophold i certificerede sendeorganisationer, om muligt i et andet land
end deres eget.
4.           Med forbehold af stk. 3 kan
kandidater, som ikke har haft nytte af et praktikophold, eventuelt tilbydes et
ekstra forberedelsesforløb af en certificeret sendeorganisation med henblik på
udsendelse. Både forberedelses- og praktikforløbet skal følge de fælles regler
for forberedelse, der er omhandlet i artikel 9, stk. 1, litra a).
5.           Uddannelsesprogrammet skal
omfatte en vurdering af, om kandidaterne er parate til at blive udsendt til
humanitære bistandsaktiviteter. 
6.           De nærmere detaljer i
uddannelsesprogrammet og proceduren for vurdering af, om kandidaterne er parate
til at blive udsendt, vedtages ved gennemførelsesretsakter efter den procedure,
der er omhandlet i artikel 24, stk. 2. 
Artikel 13
Register over EU Aid Volunteers
1.           Kandidater, som i henhold til
den vurdering, der er omhandlet i artikel 12, stk. 5, anses for at
være parate til udsendelse, betragtes som EU Aid Volunteers. De kan som sådan opføres
i registret over EU Aid Volunteers (herefter benævnt "registret"), og
de kan udsendes.
2.           Kommissionen opretter,
tilpasser og ajourfører registret og regulerer adgangen til og brugen af det. 
Artikel 14
Udsendelse af EU Aid Volunteers til tredjelande (artikel 14)
1.           EU Aid Volunteers, som er
opført i registret, kan udsendes til humanitære bistandsaktiviteter og hjælpeaktioner
som defineret i artikel 5, litra d): 
a)      af certificerede sendeorganisationer til
værtsorganisationer i tredjelande eller
b)      af Kommissionen til Kommissionens lokalafdelinger
for humanitær bistand eller til indsatsopgaver i tredjelande.
2.           Med henblik på udsendelse som
omhandlet i stk. 1, litra a), sikrer sendeorganisationer, at de i
artikel 9 omhandlede regler er fulgt.
3.           De specifikke betingelser for
udsendelse af frivillige fastsættes i en kontrakt mellem sendeorganisationen og
den frivillige, hvoraf fremgår udsendelsens varighed, udsendelsesstedet og den
frivilliges opgaver. 
4.           Med henblik på udsendelse som
omhandlet i stk. 1, litra b), indgår Kommissionen en "kontrakt
om udsendelse af frivillig" med de frivillige, hvoraf fremgår de
specifikke vilkår og betingelser for udsendelsen. Ved indgåelse af en kontrakt
om udsendelse af frivillig omfattes de frivillige ikke af de rettigheder og
pligter, som er fastsat i "vedtægten for tjenestemænd i Den Europæiske
Union" og i "ansættelsesvilkårene for de øvrige ansatte i Den
Europæiske Union".
Artikel 15
Opbygning af kapacitet i værtsorganisationerne
Kommissionen støtter nedenstående tiltag, der
har til formål at styrke kapaciteten i værtsorganisationerne, så de kan sikre
en effektiv indsats fra EU Aid Volunteers samt bæredygtige resultater af deres
arbejde:
a)      uddannelse i organisering af frivillige,
coaching, katastrofeberedskab og katastrofeindsats samt andre områder med
relevans for ansatte og frivillige i værtsorganisationer 
b)      udveksling af bedste praksis, faglig
bistand, twinning-programmer og udveksling af ansatte og frivillige, oprettelse
af netværk og andre relevante tiltag, der har til formål at forbedre
organiseringen af EU Aid Volunteers i tredjelande og tilskynde til og støtte
frivilligt arbejde af høj kvalitet i tredjelande.
Artikel 16
Netværk for EU Aid Volunteers
1.           Kommissionen opretter og
styrer et netværk for EU Aid Volunteers (herefter benævnt
"netværket"). 
2.           Netværket skal fremme
interaktion mellem kandidater og EU Aid Volunteers, som deltager eller har
deltaget i initiativet, mellem disse frivillige og andre i målgruppen for EU
Aid Volunteers, navnlig dem, der er omhandlet i artikel 15, og blandt andre
relevante aktører. Det skal give mulighed for virtuel interaktion, navnlig
gennem videndeling og oplysning om initiativet EU Aid Volunteers, og støtte
andre relevante aktiviteter, såsom seminarer og workshopper. 
3.           Netværket skal også åbne op
for og fremme mulighederne for frivilligt arbejde online for at supplere og
styrke EU Aid Volunteers' aktiviteter.
Artikel 17
Kommunikation, bevidstgørelse og synlighed 
1.           Kommissionen støtter
offentlig oplysning, kommunikation og bevidstgørelsestiltag med henblik på at
fremme initiativet EU Aid Volunteers og opmuntre til frivilligt humanitært
arbejde inden for Unionen og i de tredjelande, der er målet for aktiviteterne.
2.           Kommissionen udvikler en
oplysnings- og kommunikationshandlingsplan for EU Aid Volunteers' mål,
aktiviteter og resultater, og planen beskriver kommunikations- og
oplysningsaktiviteter over for offentligheden, navnlig unionsborgerne, og over
for kommende potentielle kandidater og målgruppen for EU Aid Volunteers'
aktiviteter. Alle i målgruppen for EU Aid Volunteers' aktiviteter, navnlig
sende- og værtsorganisationer, skal gennemføre denne handlingsplan. 
3.           EU Aid Volunteers skal – om
nødvendigt med hjælp og vejledning fra sende- og værtsorganisationerne –
deltage i relevante oplysnings-, kommunikations- og bevidstgørelsesaktiviteter
før, under og efter udsendelsen for at fremme EU Aid Volunteers og deres
engagement i volontørkorpset. Kommissionen fastlægger disse aktiviteter, som
ikke må pålægge de frivillige uforholdsmæssigt store forpligtelser.
KAPITEL III
Finansielle bestemmelser
Artikel 18
Støtteberettigede aktiviteter
1.           Der kan ydes finansiel støtte
til de aktiviteter, som er omhandlet i artikel 8, herunder
foranstaltninger, som er nødvendige for aktiviteternes gennemførelse, og
foranstaltninger, som skal styrke koordineringen mellem initiativet EU Aid
Volunteers og andre relevante ordninger på nationalt og internationalt plan.
2.           Den økonomiske støtte, der er
omhandlet i stk. 1, kan også dække udgifter, der vedrører forberedelse,
overvågning, kontrol, revision og evaluering, og som er nødvendig for
forvaltningen af initiativet EU Aid Volunteers og for opfyldelsen af dets mål.
3.           Der kan navnlig være tale om
udgifter til researcharbejde, ekspertmøder, informations- og
kommunikationstiltag, herunder intern kommunikation om Unionens vigtigste mål,
for så vidt de har relation til denne forordnings overordnede mål, udgifter med
forbindelse til it-netværk med fokus på informationsbehandling og -udveksling
(herunder sammenkobling med eksisterende eller fremtidige systemer til fremme
af tværsektoriel dataudveksling og relateret udstyr) samt alle Kommissionens
øvrige udgifter til teknisk og administrativ bistand.
Artikel 19
Finansielle støttemodtagere
Der kan efter denne forordning ydes finansiel
bistand til fysiske personer og juridiske personer, der er underlagt privat
eller offentlig ret, og de betragtes efterfølgende som finansielle
støttemodtagere som defineret i finansforordningen (forordning XX/2012).
Artikel 20
Budgetmidler
Det finansielle referencegrundlag til
gennemførelse af denne forordning udgør for perioden 2014-2020 et beløb på
239 100 000 EUR i løbende priser. Der kan om nødvendigt afsættes
bevillinger i budgettet, der rækker ud over 2020, for at dække lignende
udgifter og derigennem muliggøre gennemførelsen af aktiviteter, som endnu ikke
er afsluttet pr. 31. december 2020.
Artikel 21
Finansielle bistandsformer og gennemførelsesprocedurer
1.           Kommissionen formidler
Unionens finansielle bistand i overensstemmelse med finansforordningen (forordning
XX/2012 vedrørende EU-budgettet).
2.           Finansiel bistand under denne
forordning kan antage enhver af de former, der er beskrevet i
finansforordningen.
3.           Med henblik på denne
forordnings gennemførelse vedtager Kommissionen et årligt arbejdsprogram for initiativet
EU Aid Volunteers efter proceduren i artikel 24, stk. 2.
Arbejdsprogrammet beskriver målene, de forventede resultater,
gennemførelsesmetoden og det samlede beløb. Det skal desuden beskrive de
aktiviteter, der skal finansieres, en angivelse af det beløb, der bevilges til
de enkelte aktiviteter, og en vejledende tidsplan for gennemførelsen. I
forbindelse med tilskud beskrives de prioriterede mål, de vigtigste
evalueringskriterier og den maksimale grad af medfinansiering.
4.           Kommissionen kan overveje, om
der kan skabes en merværdi og opnås forvaltningsmæssige fordele ved at oprette
en EU-trustfond.
Artikel 22
Beskyttelse af Unionens finansielle interesser
1.           I forbindelse med
gennemførelsen af aktiviteter, som finansieres under denne forordning, træffer
Kommissionen passende foranstaltninger til at sikre, at Unionens finansielle
interesser beskyttes ved hjælp af foranstaltninger til forebyggelse af svig,
bestikkelse og andre ulovlige aktiviteter, ved hjælp af effektiv kontrol og,
såfremt der konstateres uregelmæssigheder, ved hjælp af inddrivelse af de
uretmæssigt udbetalte beløb og efter omstændighederne ved hjælp af sanktioner,
der skal være effektive, stå i rimeligt forhold til overtrædelsens grovhed og
have en afskrækkende virkning.
2.           Kommissionen eller dens
befuldmægtigede og Revisionsretten har beføjelse til gennem bilagskontrol og
kontrol på stedet at kontrollere alle tilskudsmodtagere, kontrahenter og
underkontrahenter, som har modtaget EU-midler i henhold til denne forordning.
3.           Det Europæiske Kontor for
Bekæmpelse af Svig (OLAF) kan efter procedurerne i forordning (Euratom, EF) nr.
2185/96 foretage kontrol og inspektion på stedet hos økonomiske aktører, der
direkte eller indirekte er berørt af finansieringen, for at klarlægge, om der foreligger
svig, bestikkelse eller andre ulovlige aktiviteter, der berører Unionens
finansielle interesser, i forbindelse med en aftale om tilskud, en afgørelse om
ydelse af tilskud eller en kontrakt om EU-finansiering.
4.           Med forbehold af stk. 1 og 2
skal samarbejdsaftaler med tredjelande og internationale organisationer,
aftaler om tilskud, afgørelser om ydelse af tilskud samt kontrakter, som følger
af denne forordnings gennemførelse, udtrykkeligt give Kommissionen,
Revisionsretten og OLAF beføjelse til at foretage denne kontrol og inspektion
på stedet.
KAPITEL IV
ALMINDELIGE BESTEMMELSER
Artikel 23
Samarbejde med andre lande og internationale organisationer
1.           Initiativet EU Aid Volunteers
er åbent for deltagelse af:
a)      borgere og sendeorganisationer fra
tiltrædende lande, kandidatlande, potentielle kandidatlande og partnerlande
under den europæiske naboskabspolitik i overensstemmelse med de generelle
principper og generelle betingelser for disse landes deltagelse i
EU-programmer, som er fastsat i de respektive rammeaftaler og
associeringsrådsafgørelser eller lignende
b)      borgere og sendeorganisationer fra lande,
som både er medlemmer af Den Europæiske Frihandelssammenslutning (EFTA) og Det Europæiske
Økonomiske Samarbejdsområde (EØS), i overensstemmelse med betingelserne i
EØS-aftalen
c)      borgere og sendeorganisationer fra andre
europæiske lande, såfremt der er indgået bilaterale aftaler med disse lande
d)      ansatte i internationale organisationer,
som opfylder de kriterier, der er omhandlet i artikel 11, stk. 1.
2.           Dette samarbejde gennemføres,
hvor det er relevant, ved hjælp af supplerende bevillinger fra disse deltagende
lande, som stilles til rådighed efter procedurer, der aftales med disse lande.
Artikel 24
Udvalgsprocedure
1.           Kommissionen bistås af det
udvalg, der er oprettet ved artikel 17, stk. 1, i Rådets forordning
(EF) nr. 1257/96 om humanitær bistand. Dette udvalg er et udvalg som omhandlet
i forordning (EU) nr. 182/2011.
2.           Når der henvises til denne
bestemmelse, finder artikel 5 i forordning (EU) nr. 182/2011 anvendelse.
Artikel 25
Udøvelse af Kommissionens delegerede beføjelser
1.           Kommissionen tillægges
beføjelser til at vedtage delegerede retsakter på de i denne artikel fastlagte
betingelser.
2.           De beføjelser til at vedtage
delegerede retsakter, der er omhandlet i artikel 7, stk. 2, og artikel 9,
tillægges Kommissionen for en periode på syv år fra datoen for denne
forordnings ikrafttræden.
3.           Delegationen af beføjelser
kan til enhver tid tilbagekaldes af Europa-Parlamentet eller Rådet. En
afgørelse om tilbagekaldelse bringer delegationen af de beføjelser, der er
angivet i denne afgørelse, til ophør. Den får virkning fra dagen efter
offentliggørelsen i Den Europæiske Unions Tidende eller på et senere
tidspunkt, der angives i afgørelsen. Den berører ikke gyldigheden af de
delegerede retsakter, der allerede er trådt i kraft.
4.           Så snart Kommissionen vedtager
en delegeret retsakt, giver den samtidigt Europa-Parlamentet og Rådet
meddelelse herom.
5.           En vedtaget delegeret retsakt
træder kun i kraft, hvis hverken Europa-Parlamentet eller Rådet har gjort
indsigelse inden for en frist på to måneder fra meddelelsen af den pågældende
retsakt til Europa-Parlamentet og Rådet, eller hvis Europa-Parlamentet og Rådet
inden udløbet af denne frist begge har underrettet Kommissionen om, at de ikke
agter at gøre indsigelse. Fristen forlænges med to måneder på Europa-Parlamentets
eller Rådets initiativ.
Artikel 26
Kontrol og evaluering 
1.           Aktiviteter, som tildeles
finansiel bistand, skal regelmæssigt kontrolleres, så deres gennemførelse kan
følges, og de skal regelmæssigt evalueres ved hjælp af en uafhængig ekstern
evaluering, hvor foranstaltningernes effektivitet, virkning og betydning for EU
Aid Volunteers' mål vurderes. Denne kontrol og evaluering omfatter rapporter
som omhandlet i stk. 5 og andre aktiviteter vedrørende specifikke aspekter
af denne forordning, som kan iværksættes når som helst i løbet af dens
gennemførelse. 
2.           I evalueringsfasen sørger
Kommissionen for regelmæssigt at høre alle relevante interesserede parter,
herunder frivillige, sende- og værtsorganisationer, den støttemodtagende
lokalbefolkning, humanitære organisationer og personer, der arbejder på stedet.
Resultaterne af evalueringen anvendes i forbindelse med udformningen af
programmet og fordelingen af ressourcerne. 
3.           Sendeorganisationer, der
udsender frivillige til opgaver uden for Unionen, er ansvarlige for at
kontrollere deres aktiviteter og skal regelmæssigt indgive kontrolrapporter til
Kommissionen.
4.           Kommissionen underretter
regelmæssigt Udenrigstjenesten og EU-delegationerne om EU Aid Volunteers'
aktiviteter i overensstemmelse med de relevante samarbejdsaftaler.
5.           Kommissionen forelægger
Europa-Parlamentet og Rådet:
a)      en midtvejsevalueringsrapport om de
opnåede resultater og de kvalitative og kvantitative aspekter af gennemførelsen
af denne forordning i løbet af de første tre år af dens gennemførelse og senest
den 31. december 2017
b)      en meddelelse om den fortsatte
gennemførelse af denne forordning senest den 31. december 2018
c)      en efterfølgende evalueringsrapport
senest den 31. december 2021. 
Rapporternes konklusioner ledsages eventuelt af
forslag til ændring af denne forordning.
KAPITEL V
AFSLUTTENDE BESTEMMELSER
Artikel 27
Ikrafttrædelse
Denne forordning træder i kraft på
tyvendedagen efter offentliggørelsen i Den Europæiske Unions Tidende.

Udfærdiget i Bruxelles, den .
På Europa-Parlamentets vegne                    På
Rådets vegne
Formand                                                        Formand
FINANSIERINGSOVERSIGT
[som støtte for ethvert forslag og initiativ, som
forelægges lovgivningsmyndigheden
(jf. finansforordningens artikel 28 og
gennemførelsesbestemmelsernes artikel 22)]
1.           FORSLAGETS/INITIATIVETS RAMME 
              1.1.    Forslagets/initiativets
betegnelse 
              1.2.    Berørt(e)
politikområde(r) inden for ABM/ABB-strukturen
              1.3.    Forslagets/initiativets
art 
              1.4.    Mål 
              1.5.    Forslagets/initiativets
begrundelse 
              1.6.    Varighed og
finansielle virkninger 
              1.7.    Påtænkt(e)
forvaltningsmetode(r) 
2.           FORVALTNINGSFORANSTALTNINGER 
              2.1.    Bestemmelser om
kontrol og rapportering 
              2.2.    Forvaltnings- og
kontrolsystem 
              2.3.    Foranstaltninger
til forebyggelse af svig og uregelmæssigheder 
3.           FORSLAGETS/INITIATIVETS ANSLÅEDE FINANSIELLE
VIRKNINGER 
              3.1.    Berørt(e)
udgiftspost(er) på budgettet og udgiftsområde(r) i den flerårige finansielle
ramme 
              3.2.    Anslåede virkninger
for udgifterne 
              3.2.1. Sammenfatning af
de anslåede virkninger for udgifterne 
              3.2.2. Anslåede
virkninger for aktionsbevillingerne 
              3.2.3. Anslåede
virkninger for administrationsbevillingerne
              3.2.4. Forenelighed med
indeværende flerårige finansielle ramme
              3.2.5. Tredjeparts
bidrag til finansieringen 
              3.3.    Anslåede virkninger
for indtægterne
FINANSIERINGSOVERSIGT
1.           FORSLAGETS/INITIATIVETS RAMME 
1.1.        Forslagets/initiativets
betegnelse 
Forslag til
Europa-Parlamentets og Rådets forordning
om oprettelse
af Det Europæiske Volontørkorps for Humanitær Bistand
1.2.        Berørt(e) politikområde(r) i
ABM/ABB-strukturen[27] 
Berørt
politikområde og dermed forbundne aktiviteter:
Politikområde
23 Humanitær bistand
23 02 04 – Det
Europæiske Volontørkorps for Humanitær bistand
1.3.        Forslagets/initiativets art

¨ Forslaget/initiativet drejer sig om en ny
foranstaltning 
X Forslaget/initiativet
drejer sig om en ny foranstaltning som opfølgning på et pilotprojekt/en
forberedende foranstaltning[28]

¨ Forslaget/initiativet drejer sig om forlængelse
af en eksisterende foranstaltning 
¨ Forslaget/initiativet drejer sig om omlægning
af en foranstaltning til en ny foranstaltning 
1.4.        Mål
1.4.1.     Det eller de af Kommissionens
flerårige strategiske mål, som forslaget/initiativet vedrører 
Udgiftsområde
4 – Et globalt Europa
1.4.2.     Specifikke mål og berørte
ABM/ABB-aktiviteter 
Operationelt
mål nr. 1
Øge og
forbedre Unionens evne til at yde humanitær bistand.
Operationelt
mål nr. 2
Forbedre de
frivilliges færdigheder og kompetencer inden for humanitær bistand og forbedre
deres arbejdsvilkår.
Operationelt
mål nr. 3
Opbygge kapacitet
i værtsorganisationerne og fremme frivilligt arbejde i tredjelande. 
Operationelt
mål nr. 4
Øge
synligheden af Unionens humanitære værdier. 
Operationelt
mål nr. 5
Styrke
sammenhængen og overensstemmelsen mellem det frivillige arbejde i
medlemsstaterne for at forbedre unionsborgernes muligheder for at deltage i
humanitære bistandsaktiviteter og hjælpeaktioner.
Berørte
ABM/ABB-aktiviteter
23 02 04 – EU
Aid Volunteers (Det Europæiske Volontørkorps for Humanitær Bistand).
1.4.3.     Forventede resultater og
virkninger
Angiv, hvilke
virkninger forslaget/initiativet forventes at få for modtagerne/målgruppen.
Forslaget:
- opretter Det
Europæiske Volontørkorps for Humanitær Bistand (EU Aid Volunteers) som en ramme
for fælles bidrag fra europæiske volontører til Unionens humanitære bistandsaktiviteter
- vil være
rettet mod at styrke Unionens evne til at håndtere humanitære kriser, opbygge
viden og erfaring og synliggøre Unionens humanitære værdier og solidaritet med
ofre for naturkatastrofer og menneskeskabte kriser i tredjelande
- imødekommer
behovene i sårbare eller berørte samfund og bidrager til at opbygge kapacitet i
tredjelande og modstandsdygtighed over for katastrofer
- følger de
humanitære principper om medmenneskelighed, neutralitet, upartiskhed og
uafhængighed og skal bidrage til at gøre formidlingen af humanitær bistand mere
professionel
- sikrer, at EU
Aid Volunteers' sikkerhed prioriteres højt
- udsender EU
Aid Volunteers til tredjelande uden at fortrænge den lokale beskæftigelse og
lokalt frivilligt arbejde.
1.4.4.     Virknings- og
resultatindikatorer 
Angiv
indikatorerne til kontrol af forslagets/initiativets gennemførelse.
–          Antallet
af EU Aid Volunteers, der er udsendt eller står klar til at blive udsendt.
–          Antallet
af personer, som Unionens humanitære bistand når ud til.
–          Antallet
af uddannede frivillige og kvaliteten af uddannelsen vurderet på grundlag af
fagfællebedømmelser og tilfredshedsgrad. 
–          Antallet
af certificerede sendeorganisationer, der anvender de fælles regler for
udsendelse og organisering af EU Aid Volunteers.
–          Antallet
og typen af kapacitetsopbyggende aktiviteter.
–          Antallet
af ansatte og frivillige fra tredjelande, som deltager i kapacitetsopbyggende
aktiviteter.
–          EU
Aid Volunteers' grad af viden om Unionens humanitære bistand. 
–          Graden
af kendskab til EU Aid Volunteers blandt målgruppen i Unionen, de deltagende og
støttemodtagende tredjelandssamfund og andre humanitære aktører.
–          Udbredelse
og anvendelse af de fælles regler om organisering af EU Aid Volunteers inden
for andre ordninger for frivilligt arbejde.
1.5.        Forslagets/initiativets
begrundelse 
1.5.1.     Behov, der skal opfyldes på
kort eller lang sigt 
Af
Lissabontraktatens artikel 214, stk. 5, fremgår følgende:
"Der
oprettes et frivilligt europæisk korps for humanitær bistand, der kan danne ramme
for europæiske unges fælles bidrag til Unionens humanitære bistandsaktiviteter.
Europa-Parlamentet og Rådet fastsætter ved forordning efter den almindelige
lovgivningsprocedure statutten og de nærmere bestemmelser om funktionsmåden for
et sådant korps."
Meddelelsen
"Hvordan EU-borgernes solidaritet kan komme til udtryk gennem frivilligt
arbejde: De første overvejelser om et frivilligt europæisk korps for humanitær
bistand og oprettelse af det frivillige europæiske korps" (KOM(2010) 683).
Rådets
konklusioner vedtaget i maj 2011.
Europa-Parlamentets
skriftlige erklæring fra november 2011.
1.5.2.     Merværdien ved en indsats fra
EU's side
EU bibringer
merværdi i form af:
a) den
europæiske og tværnationale karakter af EU Aid Volunteers, som bringer unionsborgere
fra forskellige medlemsstater sammen for at give dem mulighed for at yde et
fælles bidrag til humanitære bistandsaktiviteter 
b) fremme af
tværnationalt samarbejde mellem humanitære hjælpeorganisationer og
interesserede parter i forbindelse med gennemførelsen af volontørkorpsets
aktiviteter 
c) muligheder
for stordriftsfordele og gevinster gennem komplementaritet og synergier med
andre relevante nationale og internationale programmer og politikker samt
EU-programmer og -politikker
d) mulighed
for klart at give udtryk for de europæiske værdier generelt og særlig Unionens
og dens borgeres solidaritet med de mest sårbare mennesker i nød
e) bidrag til
styrkelse af et aktivt unionsborgerskab ved at give unionsborgere i forskellige
aldre og med forskellig social, uddannelsesmæssig og erhvervsmæssig baggrund
mulighed for at engagere sig i humanitære bistandsaktiviteter. 
1.5.3.     Erfaringer fra lignende
foranstaltninger
Disse forslag
bygger på:
- erfaringer
opnået gennem pilotprojekter finansieret inden for rammerne af indkaldelserne i
henholdsvis 2011 og 2012, "Det Europæiske Volontørkorps for Humanitær
Bistand – Indkaldelse af forslag til pilotprojekter"
- en undersøgelse
vedrørende oprettelsen af et frivilligt europæisk korps for humanitær bistand
-
Kommissionens meddelelse "Hvordan EU-borgernes solidaritet kan komme til
udtryk gennem frivilligt arbejde: De første overvejelser om et frivilligt
europæisk korps for humanitær bistand og oprettelse af det frivillige
europæiske korps" (KOM(2010) 683).
1.5.4.     Sammenhæng med andre relevante
instrumenter og eventuel synergivirkning
Sammenhæng
med:
- traktatens
artikel 215, stk. 4 
- Rådets
forordning (EF) nr. 1257/96 af 20. juni 1996 om humanitær bistand 
- aktiviteter,
som tildeles finansiel bistand under denne afgørelse, må ikke tildeles bistand
fra EU's øvrige finansielle instrumenter. 
Ansøges der om
finansiel bistand i henhold til denne forordning, sørger Kommissionen for, at
ansøgere og støttemodtagere oplyser den om finansiel bistand fra andre kilder,
herunder EU's almindelige budget, og om aktuelle finansieringsansøgninger.
- Der
tilstræbes synergi og komplementaritet med Unionens øvrige finansielle
instrumenter.
1.6.        Varighed og finansielle
virkninger 
¨      Forslag/initiativ af begrænset varighed 
–     
¨  Forslag/initiativ gældende fra […] til […] 
–     
¨  Finansielle virkninger fra […] til […] 
X Forslag/initiativ af ubegrænset varighed
Finansielle bestemmelser af begrænset
varighed:
Budgetbevillingen dækker perioden 1.1.2014 til
31.12.2020
Finansielle virkninger fra 1.1.2014 til 31.12.2020
(betalinger indtil 31.12.2023)
1.7.        Påtænkt(e)
forvaltningsmetode(r)[29] 
X Direkte central forvaltning ved
Kommissionen 
X Indirekte central forvaltning ved
uddelegering af gennemførelsesopgaver til:
–     
X  gennemførelsesorganer 
–     
¨  organer oprettet af Fællesskaberne[30]

–     
¨  nationale offentligretlige organer/organer med offentlige
tjenesteydelsesopgaver 
–     
¨  personer, som har fået pålagt at gennemføre specifikke aktioner i
henhold til afsnit V i traktaten om Den Europæiske Union, og som er
identificeret i den relevante basisretsakt, jf. finansforordningens artikel 49 
¨ Delt forvaltning
sammen med medlemsstaterne 
¨ Decentral forvaltning i samarbejde med tredjelande 
¨ Fælles forvaltning
sammen med internationale organisationer 
Hvis der angives
flere forvaltningsmetoder, gives der en nærmere forklaring i afsnittet
"Bemærkninger".
Bemærkninger 
Programmet kan
gennemføres enten direkte af Kommissionen (GD ECHO) ved hjælp af en direkte
central forvaltningsmetode eller gennem et forvaltningsorgan (indirekte forvaltningsmetode).
Disse to muligheder forbliver åbne, og der træffes en afgørelse i rette tid.
Initiativet EU
Aid Volunteers er åbent for deltagelse af:
a)         borgere
og sendeorganisationer fra tiltrædende lande, kandidatlande, potentielle
kandidatlande og partnerlande under den europæiske naboskabspolitik i
overensstemmelse med de generelle principper og generelle betingelser for disse
landes deltagelse i EU-programmer, som er fastsat i de respektive rammeaftaler
og associeringsrådsafgørelser eller lignende
b)         borgere
og sendeorganisationer fra lande, som både er medlemmer af Den Europæiske
Frihandelssammenslutning (EFTA) og Det Europæiske Økonomiske Samarbejdsområde
(EØS), i overensstemmelse med betingelserne i EØS-aftalen
c)         borgere
og sendeorganisationer fra andre europæiske lande, såfremt der er indgået
bilaterale aftaler med disse lande
d)         ansatte
i internationale organisationer, som opfylder de kriterier, der er omhandlet i
artikel 11, stk. 1.
Dette
samarbejde gennemføres, hvor det er relevant, ved hjælp af supplerende
bevillinger fra disse deltagende lande, som stilles til rådighed efter
procedurer, der aftales med disse lande.
2.           FORVALTNINGSFORANSTALTNINGER 
2.1.        Bestemmelser om kontrol og
rapportering 
Angiv hyppighed og
betingelser.
Aktiviteter,
som tildeles finansiel bistand, skal regelmæssigt kontrolleres, så deres
gennemførelse kan følges, og de skal regelmæssigt evalueres ved hjælp af en
uafhængig ekstern evaluering, hvor foranstaltningernes effektivitet, virkning
og betydning for EU Aid Volunteers' mål og dets merværdi for EU vurderes. Denne
kontrol omfatter rapporter som omhandlet i artikel 25, stk. 5, og andre
aktiviteter vedrørende specifikke aspekter af denne forordning, som kan
iværksættes når som helst i løbet af dens gennemførelse. 
I evalueringsfasen
sørger Kommissionen for regelmæssigt at høre alle relevante interesserede
parter, herunder frivillige, sende- og værtsorganisationer, humanitære
organisationer og personer, der arbejder på stedet. Resultaterne af
evalueringen anvendes i forbindelse med udformningen af programmet og
fordelingen af ressourcerne. 
Sendeorganisationer,
der udsender frivillige til opgaver uden for Unionen, er ansvarlige for at
kontrollere deres aktiviteter og skal regelmæssigt indgive kontrolrapporter til
Kommissionen.
Kommissionen
forelægger Europa-Parlamentet og Rådet:
a) en
midtvejsevalueringsrapport om de opnåede resultater og de kvalitative og
kvantitative aspekter af gennemførelsen af denne forordning i løbet af de
første tre år af dens gennemførelse og senest den 31. december 2017
b) en
meddelelse om den fortsatte gennemførelse af denne forordning senest den 31.
december 2018
c) en
efterfølgende evalueringsrapport senest den 31. december 2021. 
Rapporternes
konklusioner ledsages eventuelt af forslag til ændring af denne forordning. 
Kommissionen
underretter også jævnligt Udenrigstjenesten og EU-delegationerne om EU Aid
Volunteers' aktiviteter. 
2.2.        Forvaltnings- og
kontrolsystem 
2.2.1.     Konstaterede risici 
Programmet kan
gennemføres enten direkte af GD ECHO (centraliseret direkte forvaltning) eller
gennem et eksisterende forvaltningsorgan (central indirekte forvaltning) og vil
omfatte tildeling af tilskud og tjenesteydelseskontrakter.
I begge
tilfælde er følgende risici blevet konstateret:
a) risiko
vedrørende partnerorganisationernes kapacitet (navnlig små ngo'er) til internt
at tilpasse deres organisationsstruktur med henblik på at opfylde de
kontraktlige finansielle og resultatmæssige forpligtelser
b) sikkerhed
og problematiske adgangsforhold, når aktiviteter gennemføres i krigshærgede
regioner og/eller regioner, hvortil der er vanskelig adgang, hvilket kan bringe
de gennemførelsesansvarliges (de frivilliges) fysiske integritet i fare og gøre
det vanskelige at nå de operationelle mål 
c) risiko for,
at Kommissionen får et dårligt image som følge af den iboende risiko for svig
og misbrug af midler
Hvis
muligheden for at anvende et forvaltningsorgan vælges, kan der være en
yderligere risiko for:
d)
koordineringsproblemer med et forvaltningsorgan, fordi der mangler en klar
definition af ansvarsbegrænsningerne i forvaltningen og kontrollen af de
opgaver, der er uddelegeret til forvaltningsorganet.
De fleste af
disse risici forventes at blive mindsket og vil under alle omstændigheder være
genstand for løbende kontrol. Forenklingstiltag vil eksempelvis blive anvendt i
overensstemmelse med den reviderede finansforordning (f.eks. udvidet brug af
faste beløb og enhedssatser).
På grundlag af
den faktiske fejlrate i de seneste tre år vurderes den mulige fejlrate i
forbindelse med centraliseret direkte forvaltning ved GD ECHO at være under
2 %.
Hvis
aktiviteterne gennemføres af et forvaltningsorgan, forventes fejlraten at være
under 2 % på grundlag af den skønnede samlede fejlrate for et organ
(Forvaltningsorganet for Undervisning, Audiovisuelle Medier og Kultur fremlagde
eksempelvis en fejlrate på 0,81 % i sin årsberetning for 2011).
2.2.2.     Påtænkt(e) kontrolmetode(r)

Med hensyn til
centraliseret direkte forvaltning finder GD ECHO's generelle kontrolstruktur
anvendelse. Kontrol vil derfor have fokus på overensstemmelse og effektivitet i
de indførte administrative, operationelle og finansielle procedurer og i
forhold til den gældende lovgivning. De vil også falde ind under GD ECHO's
interne revisionsfunktion.
Desuden vil
tilskud og kontrakter, som tildeles under instrumentet, blive underlagt
efterfølgende revision forestået af GD ECHO's eksterne revisionssektor og
evaluering forestået af eksterne partnere. Aktiviteter kan som sædvanlig
underlægges revision og undersøgelse forestået af Den Interne Revisionstjeneste
(IAS), Revisionsretten og OLAF. GD ECHO's forventede omkostningskontrol baseret
på tal fra 2011 ligger i intervallet 2,7 % til 3,1 % af det samlede
budget. 
I tilfælde af
gennemførelse ved et forvaltningsorgan anvender Kommissionen de
kontrolforanstaltninger, der kræves for forvaltningsorganer i henhold til
finansforordningens artikel 59 og i henhold til Rådets forordning (EF)
nr. 58/2003 om forvaltningsorganer. Kommissionen vil endvidere overvåge og
kontrollere, at forvaltningsorganet opnår relevante kontrolmål for de aktioner,
som det får til opgave at forvalte. Denne kontrol integreres i et samarbejde
mellem det overordnede GD og forvaltningsorganet samt i organets halvårlige
rapport.
De vigtigste
elementer i et forvaltningsorgans interne kontrolsystem (baseret på
Forvaltningsorganet for Undervisning, Audiovisuelle Medier og Kultur):
a) finansielle
kredsløb og funktionsadskillelse 
b) kontrol af
støtteberettigede omkostninger gennem forudgående kontrol (skrivebordskontrol og
overvågningsmissioner) 
c)
kontrolprocedure 
d) forenklingstiltag
og harmonisering, som gennemføres inden for det samme program og mellem
forskellige programmer (udveksling af bedste praksis) 
e) anvendelse
af faste beløb og enhedssatser for visse temaområder/foranstaltninger 
f)
ledelsesrapportering (månedligt, kvartalsmæssigt og årligt ligesom
årsberetningen) 
g)
centraliseret forudgående kontrol af offentlige indkøb, indkaldelse af forslag
og tilskudsaftaler
h) intern
revisionsfunktion.
Forvaltningsorganets
aktiviteter er underlagt revision og undersøgelse forestået af Den Interne
Revisionstjeneste (IAS), Revisionsretten og OLAF.
De skønnede
udgifter til kontrol er baseret på tidligere erfaring fra Forvaltningsorganet
for Undervisning, Audiovisuelle Medier og Kultur. Sidstnævnte har anslået
udgifterne til kontrol af to programmer, som skal gennemføres i perioden
2014-2020: I henhold til tallene i årsberetningen for 2011 beløber de anslåede
omkostninger til kontrol sig til 2,8 % og 2,9 % af det samlede budget
for de to programmer. På grundlag af disse resultater anslås udgifterne til
kontrol med oprettelsen af EU Aid Volunteers til mellem 6,7 mio. EUR
og 6,9 mio. EUR for perioden 2014-2020.
Med hensyn til
GD ECHO anslås det, at omkostningerne til kontrol med forbindelse til dets
rolle som overordnet GD vil udgøre ca. 210 000 EUR, svarende til
0,1 % af det samlede budget. Gennemførelsen af sådan kontrol sammenholdt
med den sandsynlige virkning af de nye forenklinger af finansforordningen vil
gøre det muligt at undgå væsentlige fejl (>2 %)
2.3.        Foranstaltninger til
forebyggelse af svig og uregelmæssigheder 
Angiv eksisterende
og påtænkte forebyggelses- og beskyttelsesforanstaltninger.
GD ECHO vil
yderligere tilpasse sin strategi for bekæmpelse af svig efter Kommissionens nye
strategi for bekæmpelse af svig (CAFS), der blev vedtaget den 24. juni 2011,
bl.a. med henblik på at sikre:
at GD ECHO's
interne kontrol vedrørende bekæmpelse af svig er i fuld overensstemmelse med
CAFS
at GD ECHO's
tilgang til risikostyring af svig er i stand til at identificere områder med
risiko for svig og til at reagere hensigtsmæssigt herpå
at Det
Europæiske Kontor for Bekæmpelse af Svig (OLAF) kan foretage kontrol og
inspektion på stedet.
Med henblik på
at mindske risikoen for svig og uregelmæssigheder påtænkes følgende
foranstaltninger:
- forebyggelse
af potentielle tilfælde af svig og uregelmæssigheder tages i betratning allerede
ved programmets iværksættelse i kraft af forenklingen af reglerne og den større
anvendelse af enhedssatser og faste beløb
- systematisk
kontrol af potentiel dobbeltfinansiering og udpegning af støttemodtagere, som
modtager flere tilskud 
- ad
hoc-revisioner i tilfælde af alvorlig bekymring om uregelmæssigheder og/eller
mistanke om svig.
3.           FORSLAGETS/INITIATIVETS ANSLÅEDE
FINANSIELLE VIRKNINGER 
3.1.        Berørt(e) udgiftspost(er) på
budgettet og udgiftsområde(r) i den flerårige finansielle ramme 
·      Eksisterende udgiftsposter i budgettet 
I samme rækkefølge
som udgiftsområderne i den flerårige finansielle ramme og budgetposterne.
 Udgifts-område i den flerårige finansielle ramme || Budgetpost || Udgiftens art || Bidrag 
 Et globalt Europa || OB/IOB ([31]) || fra EFTA-lande[32] || fra kandidat-lande[33] || fra tredje-lande || iht. finansforordningens artikel 18, stk. 1, litra aa) 
 4 || 23 02 04 (Det Europæiske Volontørkorps for Humanitær Bistand) EU Aid Volunteers || OB || JA || JA || NEJ || JA/NEJ 
Deltagelse i EU Aid
Volunteers vil være åben for andre europæiske lande i henhold til betingelserne
i artikel 23.
3.2.        Anslåede virkninger for
udgifterne 
3.2.1.     Sammenfatning af de anslåede
virkninger for udgifterne 
i mio. EUR (tre decimaler)
 Udgiftsområde i den flerårige finansielle ramme: || Nummer || 4. ET GLOBALT EUROPA 
 GD ECHO ||   ||   || År 2014 || År 2015 || År 2016 || År 2017 || År 2018 || År 2019 || År 2020 || Efterføl-gende år || I alt 2014-2020 
  Aktionsbevillinger ||   ||   ||   ||   ||   ||   ||   ||   ||   
 23 02 04 || Forpligtelser || (1) ||   21,200 ||   23,800 ||   27,600 ||   32,700 ||   37,900 ||   44,500 ||   51,400 ||   ||   239,100 
 Betalinger || (2) ||   13,780 ||   18,650 ||   23,630 ||   29,895 ||   34,680 ||   40,640 ||   47,145 ||   30,680 ||   239,100 
 Administrationsbevillinger finansieret        over bevillingsrammen for særprogrammer[34] ||   ||   ||   ||   ||   ||   ||   ||   ||   
   ||   || (3) || 0 || 0 || 0 || 0 || 0 || 0 || 0 || 0 || 0 
 Bevillinger I ALT til GD ECHO || Forpligtelser || =1+3 ||   21,200 ||   23,800 ||   27,600 ||   32,700 ||   37,900 ||   44,500 ||   51,400 ||   ||   239,100 
 Betalinger || =2+3 ||   13,780 ||   18,650 ||   23,630 ||   29,895 ||   34,680 ||   40,640 ||   47,145 ||   30,680 ||   239,100 
  Aktionsbevillinger I ALT || Forpligtelser || (4) || 21,200 || 23,800 || 27,600 || 32,700 || 37,900 || 44,500 || 51,400 ||   || 239,100 
 Betalinger || (5) || 13,780 || 18,650 || 23,630 || 29,895 || 34,680 || 40,640 || 47,145 || 30,680 || 239,100 
  Administrationsbevillinger finansieret over bevillingsrammen for særprogrammer I ALT || (6) || 0 || 0 || 0 || 0 || 0 || 0 || 0 || 0 || 0 
 Bevillinger I ALT under UDGIFTSOMRÅDE 4 i den flerårige finansielle ramme || Forpligtelser || =4+ 6 ||   21,200 ||   23,800 ||   27,600 ||   32,700 ||   37,900 ||   44,500 ||   51,400 ||   ||   239,100 
 Betalinger || =5+ 6 ||   13,780 ||   18,650 ||   23,630 ||   29,895 ||   34,680 ||   40,640 ||   47,145 ||   30,680 ||   239,100 
 Udgiftsområde i den flerårige finansielle ramme: || 5 || Administration 
i mio. EUR (tre decimaler)
   ||   ||   || År 2014 || År 2015 || År 2016 || År 2017 || År 2018 || År 2019 || År 2020 || I ALT 2014 - 2020 
 GD ECHO || 
  Menneskelige ressourcer || 1,146 || 1,146 || 1,146 || 1,146 || 1,274 || 1,274 || 1,593 || 8,725 
  Andre administrationsudgifter || 0,063 || 0,063 || 0,143 || 0,063 || 0,065 || 0,122 || 0,045 || 0,564 
 I ALT GD ECHO || Bevillinger || 1,209 || 1,209 || 1,289 || 1,209 || 1,339 || 1,396 || 1,683 || 9,289 
 Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || 1,209 || 1,209 || 1,289 || 1,209 || 1,339 || 1,396 || 1,683 || 9,289 
i mio. EUR (tre decimaler)
   ||   ||   || År 2014 || År 2015 || År 2016 || År 2017 || År 2018 || År 2019 || År 2020 || Efterfølgende år || I ALT 2014 - 2020 
 Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || 22,409 || 25,009 || 28,889 || 33,909 || 39,239 || 45,896 || 53,083 ||   || 248,434 
 Betalinger || 14,989 || 19,859 || 24,919 || 31,104 || 36,019 || 42,036 || 48,828 || 30,680 || 248,434 
3.2.2.     Anslåede virkninger for
aktionsbevillingerne 
–     
¨  Forslaget/initiativet medfører ikke anvendelse af aktionsbevillinger 
–     
X  Forslaget/initiativet medfører anvendelse af
aktionsbevillinger som anført herunder:
Forpligtelsesbevillinger i mio. EUR (3 decimaler)
 Der angives mål og resultater ò || År 2014 || År 2015 || År 2016 || År 2017 || År 2018 || År 2019 || År 2020 || I ALT 2014 - 2020 
 RESULTATER 
   || Type resultater[35] || Gnsntl. omkost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Om-kost-ninger || Samlede resulta-ter (antal) || Samlede omkost-ninger 
 OPERATIONELT MÅL NR. 1 Øge og forbedre Unionens evne til at yde humanitær bistand ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Resultat || Register, antal praktikplad-ser, antal udsendte frivillige || 0,014 || 376 || 5,271 || 941 || 13,367 || 1130 || 15,976 || 1356 || 20,222 || 1560 || 22,867 || 1950 || 27,361 || 2291 || 32,074 || 9604 || 137,136 
 Subtotal for operationelt mål nr. 1 || 376 || 5,271 || 941 || 13,367 || 1130 || 15,976 || 1356 || 20,222 || 1560 || 22,867 || 1950 || 27,361 || 2291 || 32,074 || 9604 || 137,136 
 Der angives mål og resultater ò || År 2014 || År 2015 || År 2016 || År 2017 || År 2018 || År 2019 || År 2020 || I ALT 2014 - 2020 
 RESULTATER 
   || Type resultater[36] || Gnsntl. omkost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Omkost-ninger || Resul-tater (antal) || Omkost-ninger || Resul-tater (antal) || Om-kost-ninger || Samlede resultater (antal) || Samlede omkost-ninger 
 OPERATIONELT MÅL NR. 2 Forbedre de frivilliges færdigheder og kompetencer inden for humanitær bistand og forbedre deres arbejdsvilkår ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat || Uddannelse af frivillige, fastsættelse af fælles regler || 0,0075 || 938 || 7,034 || 711 || 5,330 || 837 || 6,280 || 863 || 6,476 || 1193 || 8,946 || 1535 || 11,511 || 1600 || 12,000 || 7677 || 57,576 
 Subtotal for operationelt mål nr. 2 || 938 || 7,034 || 711 || 5,330 || 837 || 6,280 || 863 || 6,476 || 1193 || 8,946 || 1535 || 11,511 || 1600 || 12,000 || 7677 || 57,576 
 OPERATIONELT MÅL NR. 3 Opbygge kapacitet i værtsorganisationerne og fremme frivilligt arbejde i tredjelande. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat || Antal frivillige, ledere, lokale frivillige, uddannelse af undervisere, antal deltagere i seminarer ||   0,00471 ||   1418 ||   6,681 ||   785 ||   3,700 ||   857 ||   4,038 ||   901 ||   4,244 ||   1037 ||   4,886 ||   849 ||   3,999 ||   1263 ||   6,000 ||   7110 ||   33,549 
 Subtotal for operationelt mål nr. 3 || 1418 || 6,681 || 785 || 3,700 || 857 || 4,038 || 901 || 4,244 || 1037 || 4,886 || 849 || 3,999 || 1263 || 6,000 || 7110 || 33,549 
 Der angives mål og resultater ò || År 2014 || År 2015 || År 2016 || År 2017 || År 2018 || År 2019 || År 2020 || I ALT 2014 - 2020 || 
 RESULTATER || 
   || Type resultater[37] || Gnsntl. omkost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Om-kost-ninger || Resul-tater (antal) || Omkost-ninger || Resul-tater (antal) || Om-kost-ninger || Resul-tater (antal) || Om-kost-ninger || Samlede resultater (antal) || Samlede omkost-ninger || 
 || OPERATIONELT MÅL NR. 4 Øge synligheden af Unionens humanitære værdier ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || - Resultat || Udvikling af netværket for EU Aid Volunteers; konferencer, kommunikation, synlighed, antal opgaver for online-frivillige || 0,00081 || 300 || 1,737 || 700 || 0,940 || 1300 || 0,769 || 1700 || 1,395 || 2000 || 0,769 || 2000 || 1,053 || 2000 || 0,826 || 10000 || 7,488 
 || Subtotal for operationelt mål nr. 4 || 300 || 1,737 || 700 || 0,940 || 1300 || 0,769 || 1700 || 1,395 || 2000 || 0,769 || 2000 || 1,053 || 2000 || 0,826 || 10000 || 7,488 
 || OPERATIONET MÅL NR. 5 Styrke sammenhængen og overensstemmelsen mellem det frivillige arbejde i medlemsstaterne for at forbedre unionsborgernes muligheder for at deltage i humanitære bistandsaktiviteter og hjælpeaktioner ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || - Resultat || Udvikling af fælles regler, revision, certificerings-mekanisme ||   ||   || 0,477 ||   || 0,464 ||   || 0,538 ||   || 0,364 ||   || 0,433 ||   || 0,575 ||   || 0,500 ||   || 3,351 
 || Subtotal for operationelt mål nr. 5 ||   || 0,477 ||   || 0,464 ||   || 0,538 ||   || 0,364 ||   || 0,433 ||   || 0,575 ||   || 0,500 ||   || 3,351 
 || OMKOSTNINGER I ALT || 3 032 || 21,200 || 3137 || 23,800 || 4 124 || 27,600 || 4 820 || 32,700 || 5 790 || 37,900 || 6 334 || 44,500 || 7 154 || 51,400 || 3 4391 || 239,100 
3.2.3.     Anslåede virkninger for
administrationsbevillingerne
3.2.3.1.  Resumé 
–     
¨  Forslaget/initiativet medfører ikke anvendelse af
administrationsbevillinger 
–     
X  Forslaget/initiativet medfører anvendelse af
administrationsbevillinger som anført herunder:
i mio. EUR (tre
decimaler)
   || År 2014 || År 2015 || År 2016 || År 2017 || År 2018 || År 2019 || År 2020 || I ALT 
 UDGIFTSOMRÅDE 5 i den flerårige finansielle ramme ||   ||   ||   ||   ||   ||   ||   ||   
 Menneskelige ressourcer || 1,146 || 1,146 || 1,146 || 1,146 || 1,274 || 1,274 || 1,593 || 8,725 
 Andre administrations-udgifter || 0,063 || 0,063 || 0,143 || 0,063 || 0,065 || 0,122 || 0,045 || 0,564 
 Subtotal UDGIFTSOMRÅDE 5 i den flerårige finansielle ramme || 1,209 || 1,209 || 1,289 || 1,209 || 1,339 || 1,396 || 1,683 || 9,289 
 Uden for UDGIFTSOMRÅDE 5[38] i den flerårige finansielle ramme || - || - || - || - || - || - || - || - 
 Menneskelige ressourcer ||   ||   ||   ||   ||   ||   ||   ||   
 Andre administrations-udgifter ||   ||   ||   ||   ||   ||   ||   ||   
 Subtotal uden for UDGIFTSOMRÅDE 5 i den flerårige finansielle ramme || - || - || - || - || - || - || - || - 
 I ALT || 1,209 || 1,209 || 1,289 || 1,209 || 1,339 || 1,396 || 1,683 || 9,289 
Ovenstående tal vil blive justeret i
overensstemmelse med resultaterne af den påregnede eksternaliseringsproces.
3.2.3.2.   Anslået behov for
menneskelige ressourcer 
–     
¨  Forslaget/initiativet medfører ikke anvendelse af menneskelige
ressourcer 
–      X  Forslaget/initiativet medfører anvendelse af menneskelige ressourcer
som anført herunder:
Overslag angives i hele tal (eller med højst
en decimal)
   || År 2014 || År 2015 || År 2016 || År 2017 || År 2018 || År 2019 || År 2020 
  Stillinger i stillingsfortegnelsen (tjenestemænd og midlertidigt ansatte) 
 XX 01 01 01 (i hovedsædet og i Kommissionens repræsentations-kontorer) || 6 || 6 || 6 || 6 || 6 || 6 || 7 
 XX 01 01 02 (i delegationer) ||   ||   ||   ||   ||   ||   ||   
 XX 01 05 01 (indirekte forskning) ||   ||   ||   ||   ||   ||   ||   
 10 01 05 01 (direkte forskning) ||   ||   ||   ||   ||   ||   ||   
  Eksternt personale (i fuldtidsækvivalenter)[39] 
 XX 01 02 01 (KA, V, UNE under den samlede bevillingsramme) || 6 || 6 || 6 || 6 || 8 || 8 || 11 
 XX 01 02 02 (KA, V, UED, LA og UNE i delegationerne) ||   ||   ||   ||   ||   ||   ||   
 XX 01 04 yy [40] || - i hovedsædet[41] ||   ||   ||   ||   ||   ||   ||   
 - i delegationerne ||   ||   ||   ||   ||   ||   ||   
 XX 01 05 02 (KA, V, UNE – indirekte forskning) ||   ||   ||   ||   ||   ||   ||   
 10 01 05 02 (KA, V, UNE – direkte forskning) ||   ||   ||   ||   ||   ||   ||   
 Andre budgetposter (skal angives) ||   ||   ||   ||   ||   ||   ||   
 I ALT || 12 || 12 || 12 || 12 || 14 || 14 || 18 
23 angiver det
berørte politikområde eller budgetafsnit.
Personalebehovet vil
blive dækket ved hjælp af det personale, som GD'et allerede har afsat til
aktionen, og/eller interne rokader i GD'et, eventuelt suppleret med yderligere
bevillinger, som tildeles det ansvarlige GD i forbindelse med den årlige
tildelingsprocedure under hensyntagen til de budgetmæssige begrænsninger.
Ovenstående tal vil
blive justeret i overensstemmelse med resultaterne af den påregnede
eksternaliseringsproces. 
Opgavebeskrivelse:
 Tjenestemænd og midlertidigt ansatte || Politikudvikling og koncepter samt gennemførelse af tiltag og foranstaltninger 
 Eksternt personale || Forvaltning af tilskudsaftaler og kontrakter, gennemførelse og opfølgning af politisk arbejde samt administrativ bistand 
3.2.4.     Forenelighed med indeværende
flerårige finansielle ramme 
–     
X  Forslaget/initiativet er foreneligt med
Kommissionens forslag til den flerårige finansielle ramme for 2014-2010, jf.
meddelelsen "Et budget for Europa" (KOM(2011) 500 endelig).
–     
¨  Forslaget/initiativet kræver omlægning af det relevante udgiftsområde
i den flerårige finansielle ramme.
Der redegøres for omlægningen med angivelse af de
berørte budgetposter og beløbenes størrelse.
–     
¨  Forslaget/initiativet kræver, at fleksibilitetsinstrumentet anvendes,
eller at den flerårige finansielle ramme revideres[42].
Der redegøres for behovet med angivelse af de berørte
udgiftsområder og budgetposter og beløbenes størrelse.
[…]
3.2.5.     Tredjemands bidrag til
finansieringen 
–     
Forslaget/initiativet indeholder ikke bestemmelser
om samfinansiering med tredjemand 
–     
Forslaget/initiativet indeholder bestemmelser om
samfinansiering, jf. følgende overslag:
Bevillinger i mio. EUR (3 decimaler)
   || År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I alt 
 Organ, som deltager i samfinansieringen (angives) ||   ||   ||   ||   ||   ||   ||   ||   
 Samfinansierede bevillinger I ALT ||   ||   ||   ||   ||   ||   ||   ||   

Forslaget omhandler
tredjepartsbidrag fra EFTA-lande, som er medlemmer af EØS, tiltrædelseslande,
kandidatlande og potentielle kandidatlande, som har en førtiltrædelsesstrategi,
samt partnerlande under den europæiske naboskabspolitik.
3.3.        Anslåede virkninger for
indtægterne 
–     
X Forslaget/initiativet har ingen finansielle
virkninger for indtægterne.
–     
¨  Forslaget/initiativet har følgende finansielle virkninger:
¨         for egne indtægter 
¨         for diverse indtægter 
i mio. EUR (tre decimaler)
 Indtægtspost på budgettet || Bevillinger til rådighed i indeværende regnskabsår || Forslagets/initiativets virkninger[43] 
 År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) 
 Artikel […] ||   ||   ||   ||   ||   ||   ||   ||   
For diverse
indtægter, der er formålsbestemte, angives det, hvilke af budgettets
udgiftsposter der påvirkes.
[…]
Det oplyses, hvilken
metode der er benyttet til at beregne virkningerne for indtægterne.
[…]
[1]               Standard Eurobarometer 73/2010, Special Eurobarometer
343/2010 og Special Eurobarometer 384/2012. 
[2]               KOM(2010) 683.
[3]               Rådets konklusioner af 25. maj 2011 om et frivilligt
europæisk korps for humanitær bistand.
[4]               Europa-Parlamentets skriftlige erklæring 25/2011 af 9.
maj 2011.
[5]               I 2010 i Bruxelles og i 2011 i Budapest – med deltagelse
af over 150 interesseorganisationer. 
[6]               COHAFA.
[7]               SG, SJ, GD BUDG, GD DEVCO, FPIS, EEAS, GD EAC, EACEA, GD
EMPL og GD ELARG. 
[8]               Der blev i december 2011 og i juni 2012 afholdt to
seminarer i Bruxelles med over 70 deltagere.
[9]               EUT C 25 af 15.6.2008, s. 1.
[10]             EFT L 11 af 16.1.2003, s. 1.
[11]             KOM(2011) 681 endelig.
[12]             Oprettet ved afgørelse X/XX om en
EU-civilbeskyttelsesordning.
[13]             KOM(2011) 500 endelig.
[14]             EUT C 25 af 15.6.2008, s. 1. 
[15]             Endnu ikke offentliggjort.
[16]             Kommissionens meddelelse KOM(2010) 683 "Hvordan
EU-borgeres solidaritet kan komme til udtryk gennem frivilligt arbejde: De
første overvejelser om et frivilligt europæisk korps for humanitær
bistand" (EUT C 121 af 19.4.2011, s. 59).
[17]             Kommissionens meddelelse om "En ny EU-strategi
2011-2014 for virksomhedernes sociale ansvar", KOM(2011) 681 endelig (EUT C 37 af 10.2.2012, s. 24).
[18]             Kommissionens meddelelse KOM(2011)
933 (EUT C 102 af 5.4.2012, s. 35).
[19]             Kommissionens meddelelse KOM(2011) 568 "EU-politikker
og frivilligt arbejde: Anerkendelse og fremme af frivillige aktiviteter på
tværs af grænserne i EU" (EUT C 335 af 16.11.2011, s. 19).
[20]             Endnu ikke offentliggjort. 
[21]             EFT L 312 af 23.12.1995, s. 1.
[22]             EFT L 292 af 15.11.1996, s. 2.
[23]             EFT L 136 af 31.5.1999, s. 1.
[24]             EUT L 55 af 28.2.2011, s. 13.
[25]             EFT L 8 af 12.1.2001, s. 1.
[26]             EFT L 281 af 23.11.1995, s. 31.
[27]             ABM: Activity Based Management (aktivitetsbaseret
ledelse).  
ABB: Activity Based Budgeting (aktivitetsbaseret budgetlægning).
[28]             Jf. artikel 49, stk. 6, litra a) og b), i
finansforordningen.
[29]             Forklaringer vedrørende forvaltningsmetoder og
henvisninger til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html.
[30]             Organer omhandlet i finansforordningens artikel 185.
[31]             OB = opdelte bevillinger / OIB = ikke-opdelte bevillinger.
[32]             EFTA: Den Europæiske Frihandelssammenslutning. 
[33]             Kandidatlande og, efter omstændighederne, potentielle
kandidatlande på Vestbalkan.
[34]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning og direkte forskning.
[35]             Resultater er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[36]             Resultater er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[37]             Resultater er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[38]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning og direkte forskning.
[39]             KA = kontraktansatte, V = vikarer, UED: unge eksperter ved
delegationerne, LA = lokalt ansatte, UNE: udstationerede nationale eksperter. 
[40]             Delloft for eksternt personale under aktionsbevillingerne
(tidligere BA-poster).
[41]             Angår især strukturfonde, Den Europæiske Landbrugsfond for
Udvikling af Landdistrikterne (ELFUL) og Den Europæiske Fiskerifond (EFF).
[42]             Jf. punkt 19 og 24 i den interinstitutionelle aftale.
[43]             Med hensyn til EU's traditionelle egne indtægter (told,
sukkerafgifter) opgives beløbene netto, dvs. bruttobeløbene, hvorfra
opkrævningsomkostningerne på 25 % er fratrukket.